**Υπουργείο Παραγωγικής Ανασυγκρότησης, Περιβάλλοντος και Ενέργειας**

**Αναπληρωτής Υπουργός Κωστής Μουσουρούλης**

**ΕΝΗΜΕΡΩΤΙΚΟ ΥΠΟΜΝΗΜΑ**

**Αθήνα 23 Σεπτεμβρίου 2015**

**Πίνακας Περιεχομένων**

**Προοίμιο…………………………………………………………………………………...σελ.3**

**1. Οργανωτική δομή &Προϋπολογισμός…………………………………………σελ.4**

**2. Υποχρεώσεις ν.4336/2015 (Μνημόνιο ΙΙΙ)..…………………………………….σελ.6**

2.1 Χρήσεις Γης…………………………………………….…………………………σελ.6

2.2 Περιβάλλον……………………………………………….……………………….σελ.7

2.3 Δασοκομία………………………………………………….……………………..σελ.8

2.4 Ύδατα……………………………………………………….…………………….σελ.9

2.5 Κτηματολόγιο……………………………………………………………….….σελ.10

**3. Διαχείριση Στερεών Αποβλήτων……………………………………………….σελ.12**

3.1 ΣΔΙΤ Περιφέρειας Πελοποννήσου……………………………………………….σελ.19

3.2 ΣΔΙΤ Περιφέρειας Ηπείρου…………………………………………………...…σελ. 20

3.3 Απορρίμματα Πελοποννήσου…………………………………….………………σελ.21

**4. Προγραμματική Περίοδος 2007-2013……………………………………...…..σελ.23**

**5. Προγραμματική Περίοδος 2014-2020………………………………………….σελ.25**

**6. Ευρωπαϊκά και Διεθνή θέματα στον τομέα του Περιβάλλοντος……………..σελ.29**

6.1 Εκκρεμείς υποθέσεις καταγγελιών εφαρμογής…………………………..………σελ.29

6.2 Πρόγραμμα EUPILOT…………………………………………………………..σελ.29

6.3 Εναρμόνιση Οδηγιών…………………………………………………………….σελ.29

**7. Χωροταξία – Πολεοδομία………………………………………………………σελ.31**

**8. Κτηματολόγιο…………………………………………………………………...σελ.33**

8.1 Ολοκλήρωση κτηματογράφησης της χώρας…..…..……………………………..σελ.33

8.2 Τέλη κτηματογράφησης………………………………………………………..σελ.33

8.3 Αναλογικό τέλος κτηματογράφησης……………………………………………..σελ.33

8.4 Ολοκλήρωση δασικών χαρτών.………………………………………………….σελ.33

**9. Κλιματική Αλλαγή…………………………………..………………………….σελ.35**

9.1 Εθνική Στρατηγική………………………………………………...……………..σελ.35

9.2 Λοιπές εκκρεμότητες……………………………………….…………………….σελ.36

**10. Φύση, βιοποικιλότητα και προστατευόμενες περιοχές……………………….σελ.37**

10.1 Εθνική Στρατηγική και Σχέδιο Δράσης…….…………………………………….σελ.38

**11. Περιβαλλοντική Αδειοδότηση………………………………………………….σελ.39**

**12. Περιβαλλοντικοί έλεγχοι………………………………………….…………….σελ.40**

**13. Διεθνείς Υποχρεώσεις…………………..……………………………………….σελ.41**

13.1 Διάσκεψη Παρισίων UNFCCC, COP-21 …...…………………………………...σελ.41

13.2 Υπουργική Συνάντηση Αθήνας UNEP-MAP……………………………………σελ.42

**14. Διάφορα………………………………………………………………………….σελ.43**

14.1 Πυρκαγιές Υμηττού………………………………………………………………σελ.43

14.2 Ρυθμιστικά Σχέδια………………………………………………………………..σελ.43

14.3 Σώμα Επιθεωρητών Περιβάλλοντος……………………………………………..σελ.43

**Προοίμιο**

Ως υπηρεσιακός Αναπληρωτής Υπουργός, εργάστηκα με ουδετερότητα και αντικειμενικότητα για μια σειρά από σοβαρά ζητήματα, αλλά και άλλα απλούστερα προς διεκπεραίωση, καθώς θεώρησα ότι δεν επιτρέπεται να αφήσω κάτι στην τύχη του. Ταυτόχρονα ανέλαβα πρωτοβουλίες για ζητήματα με χρονοδιαγράμματα που δεν χωρούσαν αναβολές.

Παράλληλα με την ενημέρωσή μου για τα επείγοντα ζητήματα, με προφορικές και γραπτές οδηγίες μου κάλεσα τις υπηρεσίες να υποβάλουν προς υπογραφή επεξεργασμένους φακέλους με εισηγήσεις. Συνολικά **παρέλαβα122 υπηρεσιακούς φακέλους** για υπογραφή εκκρεμών Υπουργικών Αποφάσεων, Κοινών Υπουργικών Αποφάσεων, Προεδρικών Διαταγμάτων καθώς και λοιπών διοικητικών πράξεων.

Ό,τι δεν έχω υπογράψει λόγω του σύντομου χρονικού διαστήματος και της φύσης της υπηρεσιακής κυβέρνησης, επεστράφη στις υπηρεσίες με διαβιβαστικό.

Γνώμονάς μου ήταν το μέγιστο δυνατό αποτέλεσμα με διασφάλιση της νομιμότητας και του δημόσιου συμφέροντος καθώς και η παράδοση στο διάδοχό μου, πέραν του παρόντος ενημερωτικού υπομνήματος και ενός συγκροτημένου φακέλου με τα πιο σημαντικά ζητήματα του χαρτοφυλακίου.

Ο τομέας ευθύνης του περιβάλλοντος, με όλα τα αντικείμενα που τον συνθέτουν, έχει τεράστια σημασία καθώς σε αυτόν συνυφαίνονται η ποιότητα της ζωής (αειφορία), η εθνική ευημερία (επενδύσεις) αλλά και οι εξωτερικές μας σχέσεις (περιβαλλοντική και κλιματική διπλωματία). Εύχομαι λοιπόν στο διάδοχό μου Αναπληρωτή Υπουργό καλή επιτυχία.

**Κωστής Μουσουρούλης**

**1.Προτάσεις οργανωτικής δομής &εξορθολογισμού του θεσμικού πλαισίου**

Με βάση την εμπειρία των τριών εβδομάδων που υπηρέτησα στη θέση αυτή, πιστεύω πως υπάρχει περιθώριο νέων πρωτοβουλιών βελτίωσης της οργανωτικής δομής του Υπουργείου και εξορθολογισμού του θεσμικού πλαισίου και των διαδικασιών.

**Ο νέος Οργανισμός του τ. ΥΠΕΚΑ** εγκρίθηκε με το ΠΔ 100/2014 και συμπληρώθηκε με το Ν. 4305/2014 με τον οποίο ορίστηκε η σημερινή οργανωτική διάρθρωση και οι αρμοδιότητες. Αυτά βασίστηκαν στην εργασία που έγινε από το Κυβερνητικό Συμβούλιο Μεταρρύθμισης, η οποία ολοκληρώθηκε το 2013: αναφέρομαι στους στόχους της αναδιοργάνωσης, τη μεθοδολογία, τα κριτήρια, την αξιολόγηση των δομών, το σχέδιο διαχείρισης ανθρώπινων πόρων, κλπ.

Ασφαλώς και με την εφαρμογή του νέου οργανογράμματος και των ανακατανομών του προσωπικού, δημιουργήθηκαν ορισμένα πρακτικά προβλήματα που οξύνθηκαν λόγω της ανορθολογικής κατανομής αρμοδιοτήτων σε πολιτικό και υπηρεσιακό επίπεδο.

Στη θέση της νέας ηγεσίας, θα προχωρούσα σε ανεξάρτητη εξωτερική αξιολόγηση της εφαρμογής της αναδιοργάνωσης με σαφή στόχο την περαιτέρω συρρίκνωση του οργανογράμματος, σε συνδυασμό με περαιτέρω κατάργηση των αρμοδιοτήτων, την απλούστευση των διαδικασιών και την εισαγωγή σε κάθε επίπεδο τεχνολογιών πληροφορικής και επικοινωνιών. Επιπλέον, θεωρώ απαραίτητη τη στοχευμένη εξωτερική υποστήριξη των υπηρεσιών που χειρίζονται θέματα αιχμής.

Όσον αφορά στον **προϋπολογισμό**: είναι γνωστό ότι ο τακτικός προϋπολογισμός και το ΠΔΕ καταρτίζονται σύμφωνα με τους στόχους και τα όρια δαπανών του ισχύοντος, κάθε φορά, Μεσοπρόθεσμου Προγράμματος Δημοσιονομικής Στρατηγικής (ΜΠΔΣ), όπως συμβαίνει σε κάθε Κράτος – Μέλος της Ευρωζώνης.

Για το τ. ΥΠΑΠΕΝ, το Πρόγραμμα Δημοσίων Επενδύσεων (ΠΔΕ) του 2014 «έκλεισε» (εκτέλεση) στα 457,5 εκατ. ευρώ έναντι ορίου και στόχου 432 εκατ. Ευρώ, ο δε τακτικός έκλεισε στα 439,4 εκατ. έναντι ορίου 506,3 εκατ. ευρώ.

Για το 2015, το όριο αλλά και στόχος του ΠΔΕ είναι 463 εκατ. ευρώ. Μέχρι σήμερα η εκτέλεση ανέρχεται στα 91,8 εκατ. ευρώ έναντι στόχου εξαμήνου ύψους 168 εκατ. ευρώ. Αυτό σημαίνει ότι το 2015 δεν «πάγωσαν» μόνο οι ιδιωτικές αλλά και οι δημόσιες επενδύσεις. Όσον αφορά στον τακτικό προϋπολογισμό, το ανώτατο όριο ανέρχεται σε 706,5 εκατ. επειδή στο τ.ΥΠΕΚΑ προστέθηκε και το τ. Υπουργείο Αγροτικής Ανάπτυξης. Η διαφορά οφείλεται στις επιδοτήσεις γεωργίας, δηλαδή στα συγχρηματοδοτούμενα Προγράμματα Αγροτικής Ανάπτυξης 2007-2013 που εκτελούνται μέσω του τακτικού προϋπολογισμού. Έναντι ενός στόχου εξαμήνου 506,6 ευρώ, η εκτέλεση ανήλθε σε 126 εκατ. ευρώ, δηλαδή απόκλιση -75%. Αν αφαιρέσουμε μισθούς και λειτουργικά, αυτό σημαίνει ότι «πάγωσαν» και οι επιδοτήσεις της γεωργίας. Όλα αυτά ασφαλώς και είναι αποτέλεσμα της δραματικής επιδείνωσης της δημοσιονομικής κατάστασης της χώρας μας το 2015, δείχνουν όμως και το ότι η διοίκηση ενός υπουργείου δεν είναι απλή υπόθεση.

Στο διάδοχό μου Υπουργό, παρέδωσα πλήρη Φάκελο με αιτήματα χρηματοδότησης από Δήμους και Φορείς, τα οποία χρήζουν αξιολόγησης (Σχετ.1).

Τέλος, υπάρχει περιθώριο για περαιτέρω εξοικονόμηση πόρων. Ένα παράδειγμα αποτελεί το κτιριακό.**Οι υπηρεσίες του Υπουργείου**, χωρίς το τ. Υπουργείο Αγροτικής Ανάπτυξης, **στεγάζονται σε 19 διαφορετικά κτίρια** (από αυτοτελή κτίρια έως και διαμερίσματα), 16 στην Αθήνα και 3 στη Θεσσαλονίκη. Για τους χώρους αυτούς το δημόσιο καταβάλει για μισθώματα, 2 εκατ. Ευρώ σε ετήσια βάση. Πρόκειται για σπατάλη που πρέπει να αντιμετωπιστεί άμεσα, διότι,επιπλέον, ο γεωγραφικός κατακερματισμός των υπηρεσιών δημιουργεί και πρόβλημα λειτουργικότητας στην αντιμετώπιση θεμάτων ιδιαίτερα όταν για αυτά απαιτείται η συνεργασία πολλών υπηρεσιών.

**2.Υποχρεώσεις στο πλαίσιο του ν.4336/2015**

Έρχομαι στο οριζόντιο ζήτημα της εκπλήρωσης των **υποχρεώσεων που έχει αναλάβει η χώρα στο πλαίσιο του Νόμου4336/2015[[1]](#footnote-2)**(Μνημόνιο).

Το χρονοδιάγραμμα υλοποίησης είναι ασφυκτικό και έχει ως εξής:

**2.1 Χρήσεις γης**

**Έως το Σεπτέμβριο του 2015**, πρέπει *«να συγκληθεί εκ νέου η Διυπουργική επιτροπή χωροταξικού σχεδιασμού, με τη συμμετοχή ανεξάρτητων εμπειρογνωμόνων».*

Η Διυπουργική αυτή επιτροπή συγκροτήθηκε για πρώτη φορά το 2014 με Πρόεδρο το Γενικό Γραμματέα Χωροταξίας και Αστικού Περιβάλλοντος του τ. ΥΠΕΚΑ και με υπόλοιπα μέλη τους Γενικούς Γραμματείς Αγροτικής Ανάπτυξης, Τουρισμού, Δημόσιας Περιουσίας, Πολιτισμού και Βιομηχανίας. Σκοπός της Επιτροπής ήταν η διαμόρφωση του σχεδίου νόμου για την πολεοδομική και χωροταξική μεταρρύθμιση. Το έργο της επικουρήθηκε από δύο εμπειρογνώμονες τηςΟμάδας Κρούσης της Ε.Ε. (TaskForce).

Μετά την ψήφιση του νόμου 4269/2014 (ΧΩΠΟΜΕ) (Σχετ.2), η Διυπουργική μπορούσε να συνεχίσει τις εργασίες της καθώς με βάση τις εισηγήσεις της, πρέπει να ολοκληρωθούν δυο επιμέρους ενέργειες: (1) **τον Οκτώβριο του 2015**, να προταθεί ένας χρονικά προσδιορισμένος χάρτης πορείας για επιλεγμένες βελτιώσεις της νομοθεσίας χωροταξικού σχεδιασμού και (2) **έως τον Ιούνιο του 2016,** να έχει θεσπιστεί πλήρης δευτερογενής νομοθεσία (κανονιστικές πράξεις) η οποία να διευκολύνει αποτελεσματικά τις επενδύσεις, προβλέποντας τις αναγκαίες προς αυτό διασφαλίσεις. Ο νόμος 4336/2015 (Μνημόνιο ΙΙΙ) αναφέρει ρητά ότι εάν δεν υπάρξει συμφωνία με τους «θεσμούς» για τις αναγκαίες αυτές αλλαγές, θα εφαρμοσθεί πλήρως ο νόμος 4269/2014..

Στο πλαίσιο αυτό, εκκρεμεί ή έκδοση των κάτωθι κανονιστικών πράξεων, η επεξεργασία των οποίων είχε σχεδόν ολοκληρωθεί στις αρχές του 2015:

* Άρθρο 7 & 12: Με Απόφαση του Υπουργού ΠΕΚΑ καθορίζονται προδιαγραφές και κάθε άλλη απαραίτητη λεπτομέρεια για την εκπόνηση, αξιολόγηση και τροποποίηση των Τοπικών Χωρικών Σχεδίων (Τ.Χ.Σ.)
* Άρθρο 10 & 4δ: Με απόφαση του Υπουργού ΠΕΚΑ εγκρίνονται προδιαγραφές για την ενιαία εκπόνηση του Ρυμοτομικού Σχεδίου και της Πράξης Εφαρμογής και ρυθμίζεται κάθε σχετική λεπτομέρεια.
* Άρθρο 12: Με ΚΥΑ των Υπουργών Δικαιοσύνης, Εσωτερικών και ΠΕΚΑ συστήνεται ειδική νομοπαρασκευαστική επιτροπή για τη σύνταξη κώδικα χωροταξίας και πολεοδομίας
* Άρθρο 14 &2: Με απόφαση του Υπουργού ΠΕΚΑ (που δημοσιεύεται εντός μηνός από τη δημοσίευση του παρόντος), οι αναφερόμενες (στα επόμενα άρθρα) κατηγορίες χρήσεων γης αντιστοιχίζονται με τους Κωδικούς Αριθμούς Δραστηριότητας (ΚΑΔ), όπως αυτοί αναφέρονται στην εκάστοτε Εθνική Ονοματολογία Οικονομικών Δραστηριοτήτων.

Είναι προφανής η ανάγκηάμεσης εφαρμογής της νομοθεσίαςμε την προώθηση των κανονιστικών πράξεων για τις οποίεςέχει δεσμευθεί η χώρα. Επειδή υπάρχειήδηέναβασικό και σύγχρονοθεσμικόπλαίσιο, δεν νοείταιπαραπομπή σε αέναες αλλαγές παράμόνοοριακέςβελτιώσεις.

Τέλος, σύμφωνα με το Άρθρο 4, θα πρέπει να συσταθεί στο ΥΠΕΚΑ Εθνικό Συμβούλιο Χωροταξίας..

**2.2. Περιβάλλον**

**Έως τον Νοέμβριο του 2015**, πρέπει να θεσπιστεί νομοθεσία για την εφαρμογή των προτάσεων του ΟΟΣΑ σχετικά με το περιβάλλον προκειμένου να υλοποιηθεί πλήρως ο Ν.4014/2011 *(«Περιβαλλοντική αδειοδότηση έργων και δραστηριοτήτων, ρύθμιση αυθαιρέτων σε συνάρτηση με δημιουργία περιβαλλοντικού ισοζυγίου και άλλες διατάξεις του Υπουργείου Περιβάλλοντος, Ενέργειας και Κλιματικής Αλλαγής»).*

Πρόκειται για δυο Προεδρικά Διατάγματα, το (α) αφορά στο Μητρώο Πιστοποιημένων Αξιολογητών Μελετών Περιβαλλοντικών Επιπτώσεων) και το (β) αφορά στο Μητρώο Περιβαλλοντικών Ελεγκτών

Το Μητρώο Πιστοποιημένων Αξιολογητών ΜΠΕ έχει θεσμοθετηθεί με το άρθρο 16 του ν. 4014/2011.Το σχέδιο του Προεδρικού Διατάγματος χαρακτηρίζεται από αυξημένο βαθμό ωριμότητας, καθότι προετοιμάστηκε ως παραδοτέο σχετικού έργου και εξειδικεύθηκε από ομάδα εργασίας στην οποία μετείχαν όλα τα αρμόδια για το θέμα στελέχη της υπηρεσιακής ιεραρχίας του ΥΠΑΠΕΝ.Το εν λόγω σχέδιο, όπως διαμορφώθηκε μετά την τελική του επεξεργασία από τη Διεύθυνση Περιβαλλοντικής Αδειοδότησης, παραδίδεται συνημμένο (Σχετ.3)και είναι έτοιμο προς υπογραφή, προκειμένου να διαβιβασθεί προς έλεγχο από τη νομική Υπηρεσία του Υπουργείου και, αφού συνυπογραφεί από τους αρμόδιους υπουργούς, να σταλεί στο Συμβούλιο της Επικρατείας προς επεξεργασία.

**2.3 Δασοκομία**

**Έως τον Δεκέμβριο του 2015** πρέπει να εγκριθεί το Προεδρικό Διάταγμα για τους ορισμούς στον τομέα αυτό. Ειδικότερα, με το ν.4280/2014 *(«Περιβαλλοντική Αναβάθμιση και Ιδιωτική Πολεοδόμηση-Βιώσιμη Ανάπτυξη Οικισμών-Ρυθμίσεις δασικής νομοθεσίας και άλλες διατάξεις»)* έγινε κωδικοποίηση της δασικής νομοθεσίας και αναθεώρηση προς τα σύγχρονα κοινωνικά δεδομένα των επιτρεπτών επεμβάσεων στα δάση. Ο νόμος αυτός αποτελεί έναν κρίκο σε μία αλυσίδα πρωτοβουλιών, όπως το Κτηματολόγιο και οι δασικοί χάρτες, η αντιμετώπιση της αυθαίρετης δόμησης και το περιβαλλοντικό ισοζύγιο, η χωροταξική και πολεοδομική μεταρρύθμιση, οι οποίες δίνουν στη χώρα ένα σύγχρονο πλαίσιο για τη δημιουργία Εθνικής Πολιτικής Γης.

Στο άρθρο 32 παρ.2 προβλέπεται η υποχρέωση έκδοσης Προεδρικού Διατάγματος, με το οποίο ορίζονται τα συνεκτιμώμενα στοιχεία και τα επιστημονικά κριτήρια για την υπαγωγή μιας έκτασης στις περιπτώσεις των παραγράφων 1,2, & 5 του άρθρου 3 του νόμου 998/1979, όπως ισχύει.

Για την επεξεργασία και υποβολή του σχεδίου Προεδρικού Διατάγματος, συγκροτήθηκεαπό το Σεπτέμβριο του 2014 Επιτροπή (Σχετ.4)από πρόσωπα κύρους, ωστόσο η θητεία της έληξε στις 15-10-2014 και δεν παρατάθηκε προκειμένου να ολοκληρώσει το έργο της. Επομένως θα πρέπει άμεσα να επανασυγκροτηθεί και να παραδώσει πρόταση σχεδίου.

**Επίσης, έως τον Ιούλιο του 2016** προβλέπεται η πλήρης εφαρμογή του **δασικού νόμου** με σειρά κανονονιστικών πράξεων (Σχετ.5), οι οποίες δεν έχουν, ωστόσο,εκδοθεί. Επομένως, όσες έχουν ολοκληρωθεί θα πρέπει να προωθηθούν προς υπογραφή, ενώ εκείνες που βρίσκονται σε αρχικό στάδιο, θα πρέπει να τύχουν περαιτέρω επεξεργασίας. Σημειώνεται πάντως ότι στις 25-8-2015 συγκροτήθηκε Επιτροπή με αντικείμενο την αναμόρφωση της δασικής νομοθεσίας (Σχετ.6).

**2.4 Ύδατα**

**Έως τον Δεκέμβριο του 2015**, με χρήση της τεχνικής βοήθειας της Ε.Ε., πρέπει να δρομολογηθούν οι αναγκαίες δράσεις για την πλήρη εφαρμογή του κανονιστικού πλαισίου για τις εταιρείες ύδρευσης με βάση τη μεθοδολογία που εκπόνησε το 2014 η Ειδική Γραμματεία Υδάτων (ΕΓΥ), λαμβάνοντας υπόψη το ισχύον νομικό πλαίσιο.

Επίσης, **έως τον Ιούνιο του 2016**, πρέπει να έχει προχωρήσει η βελτίωση και ενίσχυση της ρυθμιστικής αρχής υδάτων, προκειμένου να μπορέσει να λάβει τις αναγκαίες ανεξάρτητες ρυθμιστικές αποφάσεις.

Ως προς το πρώτο σκέλος,η ΕΓΥ, μέσω της υλοποίησης του έργου[[2]](#footnote-3): «*Σύμβουλος Τεχνικής Υποστήριξης και Υποβοήθησης της ΕΓΥ σε θέματα οργάνωσης, διαχείρισης & κοστολόγησης των υπηρεσιών ύδατος»*, έχει ήδη δρομολογήσει τις ακόλουθες δράσεις:

* Ανάπτυξη ενός βασικού θεσμικού πλαισίου τιμολογιακής πολιτικής[[3]](#footnote-4) των υπηρεσιών ύδατος ανάλογα με την χρήση του, σε όλη τη χώρα.
* Διαμόρφωση πρότασης ενιαίας εθνικής πολιτικής διαχείρισης υπηρεσιών ύδατος, δηλαδή: των κανόνων και μέτρων που συμβάλουν στη βελτίωση των υπηρεσιών ύδατος στις διάφορες χρήσεις του (άρδευση, ύδρευση κλπ.), οι οποίες θα υποβληθούν στην Εθνική Επιτροπή Υδάτων προς έγκριση και θέσπιση.
* Ανάπτυξη κανονιστικού πλαισίου και του αντίστοιχου μηχανισμού για την συντονισμένη εφαρμογή, την αξιολόγηση και τον έλεγχο εφαρμογής της τιμολογιακής πολιτικής.

Με βάση τα ανωτέρω και τον υφιστάμενο σχεδιασμό, εφιστώ την προσοχή της νέας ηγεσίας σε δυο βασικά σημεία: (1) τη σημαντική καθυστέρηση (αναμένεται να προσεγγίσει το ένα έτος), ως προς την υποχρέωση της χώρας για ολοκλήρωση της φάσης **τον Δεκέμβριο του 2015,**(2) τη δημιουργία σημαντικών παρενεργειών στον τρόπο λειτουργίας των Δημοτικών Επιχειρήσεων Ύδρευσης και Αποχέτευσης της χώρας, λόγω της εφαρμογής του κανονιστικού πλαισίου σε όλες τις εταιρείες ύδρευσης και όχι απλώς στην ΕΥΔΑΠ και την ΕΥΑΘ.

Σε ότι αφορά το 2ο σκέλος της διάταξης του Ν. 4336/2015, σχετικά με τη βελτίωση και την ενίσχυση της ΕΓΥ προκειμένου να λαμβάνει τις αναγκαίες ανεξάρτητες αποφάσεις, σημειώνονται τα ακόλουθα:

Η θεσμική ενδυνάμωση της ΕΓΥ, έχει επιτευχθεί ήδη σε μεγάλο βαθμό μέσω νομοθετικών και άλλων πράξεων που ενισχύουν την «αυτονομία» της, ειδικότερα το υφιστάμενο θεσμικό πλαίσιο (Ν.4336/2015).Ωστόσο, με προθεσμία υλοποίησης **τον Ιούνιο του 2016**θα πρέπει να έχει ολοκληρωθείη «λειτουργική της ενίσχυση» η οποία παρουσιάζεται ως βασικό προαπαιτούμενο για τη βελτίωση και αποτελεσματική άσκηση του θεσμικού της ρόλου και την ικανοποίηση των υποχρεώσεων στο πλαίσιο των ρυθμιστικών της αρμοδιοτήτων.

Η λειτουργική ενίσχυση της ΕΓΥ και η βελτίωση των εκροών της, απαιτεί επάρκεια στελεχιακού δυναμικού. Στο πλαίσιο αυτό, είναι απαραίτητη η διασφάλιση της δυνατότητας στελέχωσης της υπηρεσίας, κατά παρέκκλιση των διαδικασιών γνωμοδότησης των υπηρεσιακών συμβουλίων, με την επαναφορά σε ισχύ των ειδικών διατάξεων στελέχωσης με αποσπάσεις/ μετατάξεις από φορείς του ευρύτερου δημόσιου τομέα, του Ν.4117/2013. Οι διατάξεις αυτές εκ παραδρομής καταργήθηκαν μέσω τροπολογίας στο Ν. 4254/2014. Η ΕΓΥ έχει ήδη γνωστοποιήσει το θέμα στο Γραφείο του Αναπλ. Υ.Π.Α.ΠΕΝ. και έχει εκπονήσει σχετική διάταξη με την οποίαεπισπεύδονται οι διαδικασίες στελέχωσης, ολοκληρώνονται οι αποσπάσεις υπαλλήλων που είχαν ξεκινήσει ήδη από τον Οκτώβριο του 2014 και, παράλληλα, διευκολύνεται η παράταση της απόσπασης των ήδη υπηρετούντων, η οποία εκπνέει **το Μάρτιο του 2016.**Τυχόν καθυστέρηση θα επιφέρει «ισχυρή» αποδυνάμωση της υπηρεσίας.

Η συνολική καταγραφή των πολυδιασπασμένων, σε διάφορα Υπουργεία και Φορείς, αρμοδιοτήτων για τα ύδατα που έχει ήδη γίνει θα πρέπει να αξιοποιηθεί, προκειμένου η χώρα να ικανοποιήσει τις ανωτέρω υποχρεώσεις.

**2.5 Κτηματολόγιο**

Πρόκειται για ένα από τα πλέον σημαντικά, σύνθετα και απαιτητικά ως προς το χρονοδιάγραμμα αντιμετώπισής τους, έργα.

Ειδικότερα, **έως το Φεβρουάριο του 2016**, θα πρέπει (α) να έχει διασφαλισθεί η επαρκής οικονομική ανεξαρτησία και διοικητική ικανότητα της υπηρεσίας κτηματολογίου (σελ. 1028 Ν. 4336/2015[[4]](#footnote-5)) και (β) να έχει εγκριθεί το νομικό πλαίσιο για τα κτηματολογικά γραφεία σε εθνική κλίμακα με βάση το επιχειρηματικό σχέδιο, την εμπειρία δύο πιλοτικών γραφείων και την πρόσφατη τεχνική βοήθεια και συμβουλές.

**Όσον αφορά το πρώτο σκέλος, η Ε.Κ.ΧΑ. Α.Ε (**Εθνικό Κτηματολόγιο και Χαρτογράφηση Α.Ε., πρώην «Κτηματολόγιο Α.Ε.»), ως ΝΠΙΔ δεν υπαγόταν στην κατηγορία των οργανισμών και επιχειρήσεων του ευρύτερου δημόσιου τομέα (η λειτουργία της δεν επιβαρύνει τον Κρατικό Προϋπολογισμό). Ωστόσο, με τον.3899/2010, η εταιρεία εντάχθηκε στις ΔΕΚΟ του Κεφαλαίου Α΄. Με τις ρυθμίσεις του Κεφαλαίου Α’που προβλέπονται για τους φορείς της Γενικής Κυβέρνησης και τις ΔΕΚΟ,περιορίζεται η δυνατότητα διασφάλισης των απαραίτητων οικονομικών πόρων, καθότι η πρόοδος του έργου θα πρέπει να ακολουθεί τους ρυθμούς χρηματοδότησης του ΜΠΔΣ της Γενικής Κυβέρνησης. Την ανάγκη τακτοποίησης του θέματος έχουν αναγνωρίσει τόσον οι υπηρεσίες της Ευρωπαϊκής Επιτροπής, όσο και οι εμπειρογνώμονες που παρείχαν Τεχνική Βοήθεια για το έργο.

**Όσον αφορά στην οριστική δομή και λειτουργία του κτηματολογίου**: Το θεσμικό πλαίσιο του Κτηματολογίου προβλέπει ότι, σταδιακά, το Κτηματολόγιο, από την σημερινή μεταβατική φάση, θα πρέπει να μεταβεί στην οριστική δομή και οργάνωση της λειτουργίας του, στην οποία τα υποθηκοφυλακεία θα πρέπει να έχουν πλήρως αντικατασταθεί από κτηματολογικά γραφεία. Οι σχεδιαστικές παράμετροι της οριστικής αυτής οργανωτικής δομής (όπως αριθμός γραφείων, διοικητική υπαγωγή, στελέχωση, τέλη που θα εισπράττονται κατά τη λειτουργία κλπ), παραμένουν σε εκκρεμότητα. Όπως προανέφερα, η υποχρέωση αυτή θα πρέπει να έχει υλοποιηθεί το αργότερο έως τον Φεβρουάριο του 2016.​

Για κάθε μια από τις ανωτέρω υποχρεώσεις, παραδίδω Ενημερωτικά Σημειώματα για τις μέχρι σήμερα ενέργειες καθώς και για τις επικείμενες άμεσες εκκρεμότητες συνοδευόμενα από τα σχετικά σχέδια κανονιστικών πράξεων, όπου έχει ολοκληρωθεί η επεξεργασία τους. (Σχετ.7έως Σχετ.14).

Για τη συστηματικότερη παρακολούθηση και το συντονισμό των υποχρεώσεων αυτών παραδίδω επίσης σχέδιο Υπουργικής Απόφασης για τη συγκρότηση Ομάδας Εργασίας (Σχετ.15)από κάθε εμπλεκόμενη υπηρεσία: τις δυο Γενικές Γραμματείες: ΥΠΑΠΕΝ και Χωρικού Σχεδιασμού και Αστικού Περιβάλλοντος, τηνΕΓΥ, τις τέσσερις Γενικές Διευθύνσεις: Ανάπτυξης, Προστασίας Δασών και Αγροπεριβάλλοντος, Περιβαλλοντικής Πολιτικής, Χωρικού Σχεδιασμού και Πολεοδομίας καθώς και την Ε.Κ.ΧΑ. Α.Ε.Από τις υπηρεσίες αυτές ζήτησα ήδη εγγράφως να υποδείξουν έναν εκπρόσωπο/χειριστή για κάθε θέμα.

Τέλος, υπενθυμίζω ότι το Υπουργείο Οικονομίας, ως υπεύθυνο για το συνολικό συντονισμό της υλοποίησης των δράσεων του Μνημονίου, συντάσσει τριμηνιαία σύνοψη των απαιτούμενων δράσεων σε πινακοποιημένη μορφή, με βάση την οποία παρακολουθείται η υλοποίηση του προγράμματος.

**3. Διαχείριση Στερεών Αποβλήτων**

Το μεγαλύτερο περιβαλλοντικό πρόβλημα της χώρας είναι σήμερα η πρόληψη, η μείωση των παραγόμενων και η διαχείριση των στερεών και των επικίνδυνων αποβλήτων, καθώς και η διαλογή, η επαναχρησιμοποίηση και η ανακύκλωσή τους. Αν το πρόβλημα αυτό επιλυθεί, εκτός από τα περιβαλλοντικά και κοινωνικά, θα υπάρξουν και οικονομικάοφέλη. Δεν αναφέρομαι μόνο στην αποφυγή των προστίμων από την Ε.Ε., αλλά και στη δημιουργία νέων θέσεων εργασίας μέσω επενδύσεων, αφού είναι γνωστό ότι ο τομέας αυτός μπορεί να μοχλεύσει σημαντικά ιδιωτικά κεφάλαια, και στο πλαίσιο του Συμφώνου Εταιρικής Σχέσης 2014-2020 (ΣΕΣ 2014-2020) αλλά και στο νέο «πακέτο Γιούνκερ».

Ωστόσο, αυτάαπαιτούν έναν εθνικό και περιφερειακό σχεδιασμό νομικά και θεσμικά θεμελιωμένο. Και δεν αναφέρομαι σεαλλαγή πολιτικής, αλλά αυστηρά στα νομικά ζητήματα.

Στο πλαίσιο αυτό, με έγγραφό[[5]](#footnote-6) μου προς την αρμόδια Διεύθυνση[[6]](#footnote-7)(Σχετ.16) ζήτησα να πληροφορηθώ για το σύνολο των αναγκαίων διοικητικών πράξεων, μελετών και ενεργειών που απαιτούνται, προκειμένου να υλοποιηθεί ο αναθεωρημένος από τους προκατόχους μου Εθνικός Σχεδιασμός Διαχείρισης Απορριμμάτων, το γνωστό ΕΣΔΑ και η προσαρμογή σε αυτόν, των υποκείμενων Περιφερειακών Σχεδιασμών (ΠΕΣΔΑ).

Μετά την έγγραφη απάντηση[[7]](#footnote-8) της υπηρεσίας(Σχετ.17), απέστειλα σε όλες τις εμπλεκόμενες υπηρεσίες και στο ΝΣΚ το έγγραφο που επισυνάπτεται(Σχετ.18).

Ως γνωστόν, αρμόδια υπηρεσία του ΥΠΑΠΕΝ για το ΕΣΔΑ είναι η Διεύθυνση Προστασίας Βιοποικιλότητας, Εδάφους & Διαχείρισης Αποβλήτων/ Τμήμα Διαχείρισης Αστικών, Βιομηχανικών & Συναφών Αποβλήτων, ενώ αρμόδιοι για την εκπόνηση και υλοποίηση των Περιφερειακών Σχεδίων Διαχείρισης Απορριμμάτων είναι οι Περιφερειακοί Φορείς Διαχείρισης Στερεών Αποβλήτων, οι γνωστοί ΦοΔΣΑτου Ν. 4071/2012 ή, εφόσον αυτοί δεν υπάρχουν ή δεν λειτουργούν, οι οικείες Περιφέρειες, κατόπιν διαπιστωτικής πράξης του Γενικού Γραμματέα Αποκεντρωμένης Διοίκησης.

Ειδικότερα, σύμφωνα με τη νομοθεσία[[8]](#footnote-9), τα ΕΣΔΑ και ΠΕΣΔΑ εγκρίνονται με ΚΥΑ ύστερα από γνώμη της ΚΕΔΕ και της ΕΝΠΕ και αναθεωρούνται ανά πενταετία, εφ’ όσον από τη σχετική αξιολόγηση που διενεργεί το τ. ΥΠΕΚΑ, προκύψει τεκμηριωμένη προς τούτο ανάγκη. Το ΕΣΔΑ[[9]](#footnote-10) που κυρώθηκε με ΚΥΑ το Δεκέμβριο του 2003[[10]](#footnote-11), βασίστηκε στην Οδηγία 75/442/ΕΚ, όπως είχε τροποποιηθεί και ίσχυε τότε, και στην Οδηγία 99/31/ΕΚ για την Υγειονομική Ταφή των Αποβλήτων.

Με το Ν. 4042/2012[[11]](#footnote-12) μεταφέρθηκε στην εσωτερική έννομη τάξη η νέα Οδηγία 2008/98/ΕΚ, εισάγοντας νέες αρχές στο σχεδιασμό και τη διαχείριση των αποβλήτων οι οποίες, ενόψει και του ΣΕΣ 2014-2020, απαιτούν την εκπόνηση και έγκριση ΕΣΔΑ και ΠΕΣΔΑ.

Ειδικότερα, προβλέφθηκαν τα εξής: το ΕΣΔΑ καθορίζει την στρατηγική, τις πολιτικές και τους στόχους διαχείρισης των αποβλήτων σε εθνικό επίπεδο, σε κάθε περιφέρεια καταρτίζεται ΠΕΣΔΑ το οποίο εκπονείται και υλοποιείται από τον οικείο ΦοΔΣΑ και μέχρι την έκδοση των κατ’ εξουσιοδότηση του νόμου κανονιστικών πράξεων, εξακολουθούν να εφαρμόζονται οι ήδη υφιστάμενες, δηλαδή η ΚΥΑ του 2003.

Η μελέτη αναθεώρησης του ΕΣΔΑ ανατέθηκε[[12]](#footnote-13) το Σεπτέμβριο του 2012 κατόπιν διαγωνισμού και ολοκληρώθηκε τον Ιανουάριο του 2014 μετά από δημόσια διαβούλευση. Το Μάρτιο 2015, η αρμόδια υπηρεσία, μετά από επεξεργασία στη βάση της μελέτης αυτής, διαβίβασε εγγράφως[[13]](#footnote-14)(Σχετ.19)στην πολιτική ηγεσία σχέδιο κειμένου ΕΣΔΑ, επισημαίνοντας ότι έχει ήδη ανατεθεί και εκπονείται ΣΜΠΕ.

Στη συνέχεια, ένα τροποποιημένο ΕΣΔΑαναρτήθηκε για δημόσια διαβούλευση η οποία και ολοκληρώθηκε στις 20-6-2015. Εν τω μεταξύ, τον Απρίλιο του 2015, η πολιτική ηγεσία είχε αποστείλει[[14]](#footnote-15) προς το ΝΣΚ αίτημα γνωμοδότησης(Σχετ.20) με δυο ερωτήματα: (1) ποια η νομική ισχύς και συνακόλουθα η δεσμευτικότητα του ΕΣΔΑ στην περίπτωση που εγκριθεί με υπογραφή Γενικού Διευθυντή και αν στην περίπτωση αυτή είναι απαραίτητη ΣΜΠΕ και (2) αν η ΣΜΠΕ είναι απαραίτητη στην περίπτωση που το ΕΣΔΑ εγκριθεί με ΚΥΑ. Το ΝΣΚ δεν έχει μέχρι σήμερα απαντήσει.

Το Μάιο, η πολιτική ηγεσία κάλεσε εγγράφως[[15]](#footnote-16) τις Περιφέρειες να υποβάλλουν επικαιροποιημένα ΠΕΣΔΑ αφού εκπονήσουν ΣΜΠΕ. Κατόπιν, τον Ιούλιο, ζήτησε εγγράφως[[16]](#footnote-17)(Σχετ.21)από τον αρμόδιο Γενικό Διευθυντή του Υπουργείου να δημοσιοποιήσει το αναθεωρημένο ΕΣΔΑ και να ενημερώσει τις αρμόδιες υπηρεσίες της Ευρωπαϊκής Επιτροπής για την εκπλήρωση των όρων που έχουν τεθεί στο πλαίσιο του ΣΕΣ 2014-2020 (πρόκειται για τις λεγόμενες «αιρεσιμότητες» στις οποίες θα αναφερθώ σε επόμενη ενότητα).

Τέλος, με νεότερο έγγραφο[[17]](#footnote-18) προς τον Γενικό Διευθυντή(Σχετ.22), έδωσε εντολή να τεθεί σε ισχύ το αναθεωρημένο ΕΣΔΑ και να κοινοποιηθεί νομίμως προς όλες τις εμπλεκόμενες αρμόδιες υπηρεσίες. Ακολούθως, το ΕΣΔΑ διαβιβάστηκε[[18]](#footnote-19) στο Υπουργείο Οικονομίας, για τις ενέργειές του όσον αφορά στις αιρεσιμότητες.

Σημειωτέον ότι το αναθεωρημένο ΕΣΔΑ εμπλέκει και υποχρεώνει τους Δήμους να εκπονήσουν **μέχρι 15.9.2015** Τοπικά Σχέδια Διαχείρισης, προϋπόθεση για να εκπονηθούν τα αναθεωρημένα ΠΕΣΔΑ. Την υποχρέωση αυτή ανέλαβαν να φέρουν εις πέρας οι Περιφέρειες **έως 30.9.2015**. Στο πλαίσιο αυτό, πληροφορήθηκα ότι στις 15.9.2015 με έγγραφο του Γενικού Γραμματέα Συντονισμού Διαχείρισης Αποβλήτων προς τους Περιφερειάρχες και τους ΦοΔΣΑ ζητήθηκε η εμπρόθεσμη ολοκλήρωση της προσαρμογής των ΠΕΣΔΑ στις κατευθύνσεις του αναθεωρημένου ΕΣΔΑ.

Όλα όσα προανέφερα, προέκυψαν από τη μελέτη των δεδομένων που κατόρθωσα να συγκεντρώσω και από την απάντηση[[19]](#footnote-20) της υπηρεσίας σε έγγραφό[[20]](#footnote-21) μου με το οποίο ζήτησα να πληροφορηθώ για το σύνολο των αναγκαίων διοικητικών πράξεων, μελετών και ενεργειών που απαιτούνται προκειμένου να υλοποιηθεί σύμφωνα με την κείμενη νομοθεσία ο αναρτημένος στην ιστοσελίδα του Υπουργείου ΕΣΔΑ και όχι κάποιος άλλος. Δεν θέλησα δηλαδή να ανατρέψω ή να αλλάξω την πολιτική της προηγούμενης κυβέρνησης, όπως κατηγορήθηκα.

Η ίδια η υπηρεσία, στην απάντησή της, μου γνωστοποίησε ότι για να καταστεί το ΕΣΔΑ εφαρμόσιμο θα πρέπει να γίνουν άμεσες νομοθετικές παρεμβάσειςουσιώδους χαρακτήρα, όπωςπ.χ. η θεσμοθέτηση της υποχρέωσης εκπόνησης των Τοπικών Σχεδίων Διαχείρισης από τους Δήμους κλπ.

Κατά την υπηρεσία, νομοθετική ρύθμιση απαιτείται και για τα έργα ΣΔΙΤ αφού ο ΕΣΔΑ προβλέπει την αναστολή τους αν δεν έχει υπογραφεί σύμβαση μέχρι την έναρξη της ισχύος του. Στην ίδια απάντηση μου επισημάνθηκε μεταξύ άλλων ότι δεν έχει γίνει οικονομική αποτίμηση του αναθεωρημένου ΕΣΔΑ, ότι δηλαδή δεν προσδιορίζεται αν και πόση δαπάνη προκαλείται σε βάρος του προϋπολογισμού[[21]](#footnote-22).

Κατόπιν τούτου, σεβόμενος τις πολιτικές της προηγούμενης κυβέρνησης, ζήτησα και έλαβα από την υπηρεσία τις απόψεις της καθώς και τον ακόλουθο πίνακα στον οποίο συγκρίνονται οι ποσοτικοί στόχοι της Οδηγίας, όπως έχουν θεσμοθετηθεί με νόμο, το ΕΣΔΑ της μελέτης και το αναθεωρημένο ΕΣΔΑ.

|  |  |  |  |
| --- | --- | --- | --- |
| ***Ρεύμα αποβλήτων*** | ***Στόχοι αναρτημένου ΕΣΔΑ (2020)*** | ***Στόχοι ΕΣΔΑ μελέτης*** | ***Στόχοι Οδηγίας 2008/98 (ν. 4042/2012 και Ν. 2939/01, όπως τροποποιήθηκε και ισχύει, για τις συσκευασίες)*** |
| *Χωριστή συλλογή βιοαποβλήτων* | *40%* | *21%* | *10%* |
| *Ανακύκλωση – προετοιμασία για επαναχρησμοποίηση υλικών αποβλήτων (χαρτί, γυαλί, μέταλλα, πλαστικά)* | *75 %* | *50%* | *50%\**  *(εφόσον ακολουθηθεί η δεύτερη μέθοδος υπολογισμού, σύμφωνα με την Απόφαση 753/11/ΕΚ)* |
| *Ανακύκλωση αποβλήτων συσκευασίας (στο σύνολο)*  *Ανακύκλωση αποβλήτων συσκευασίας ανά υλικό:*  *ΧΑΡΤΙ – ΧΑΡΤΟΝΙ*  *ΠΛΑΣΤΙΚΟ*  *ΜΕΤΑΛΛΟ*  *ΓΥΑΛΙ*  *ΞΥΛΟ* | *80,2%*  *92%*  *70%*  *70%*  *70%*  *80%* | *65,5%*  *92%*  *32%*  *50%*  *60%*  *53%* | *55% min - 80% max*  *60%*  *22,5%*  *50%*  *60%*  *15%* |
| *Σύνολο ανάκτησης* | *74%* | *61%* |  |
| *Σύνολο διάθεσης* | *26%* | *39%* |  |

Κατά την υπηρεσία, πέραν του ότι για να γίνουν οι εν λόγω στόχοι δεσμευτικοί απαιτείται τροποποίηση της σχετικής νομοθεσίας, στον δεδομένο χρονικό ορίζοντα (2020), οι στόχοι αυτοί καθίστανται μη ρεαλιστικοί.Το ανεδαφικό ακόμα και ως κατεύθυνση, καταδεικνύει ο στόχος 40% για τα βιοαπόβληταέναντι του 10% που προβλέπεται από την Οδηγία και τον ν.4042/2012, με σημερινή πραγματική κατάσταση περίπου 0,5% και, μάλιστα, χωρίς την ανάπτυξη αγορών ώστε το εγχείρημα αυτό να είναι και βιώσιμο.

Επί του περιεχομένου του αναρτημένου ΕΣΔΑ, αναφέρονται από την υπηρεσίαοι ακόλουθες γενικές κομβικές παρατηρήσεις που αναδεικνύουν τα ζητήματα σχεδιασμούκαι που, ουσιαστικά, διαφοροποιούν το αναρτημένο ΕΣΔΑ σε σχέση με το σχέδιο ΕΣΔΑ το οποίο η ίδια εισηγήθηκε στη βάση της παραληφθείσας μελέτης:

* Αναφορικά με τα Αστικά Στερεά Απόβλητα (ΑΣΑ), προβλέπεται η διαχείριση να γίνεται από τους Δήμους, με την εκπόνηση και υλοποίηση εκ μέρους τους των Τοπικών Σχεδίων Διαχείρισης Αποβλήτων. Για το σκοπό αυτό απαιτείται νομοθετική ρύθμιση.
* Δεν επιλέγεται η μορφή των ΣΔΙΤ ως χρηματοοικονομικό εργαλείο για την υλοποίηση των προβλεπόμενων από το ΕΣΔΑέργων. Τουναντίον προβλέπεται η αναστολή τους σε περίπτωση μη ύπαρξης σύμβασης μέχρι την έναρξη ισχύος του ΕΣΔΑκαι για το σκοπό αυτό απαιτείται σχετική νομοθετική ρύθμιση. Σημειώνεται, ότι ο συνδυασμός της ιδιωτικής και δημόσιας χρηματοδότησης των απαιτούμενων επενδύσεων, συμπεριλαμβανομένων των συμπράξεων δημοσίου – ιδιωτικού τομέα αποτυπώνεται στα άρθρα 37 – 46 του Κανονισμού (ΕΚ) αρ. 1303/2013 που διέπει τη λειτουργία των Επιχειρησιακών Προγραμμάτων της περιόδου 2014-2020, ενώ ειδικοί κανόνες για τη στήριξη των ΣΔΙΤ από τα Διαρθρωτικά Ταμεία της Ε.Ε. αποτυπώνονται στα άρθρα 62 – 64 του ιδίου Κανονισμού.

Πλέον των ανωτέρω, αν αναλογιστεί κανείς ότι το αναθεωρημένο ΕΣΔΑ αφορά δημόσια έργα, θα πρέπει, όπως αναφέρει η υπηρεσία, να κοστολογηθούν οι νέοι στόχοι και το αποτέλεσμα να συγκριθεί με τα διαθέσιμα κονδύλια για την περίοδο 2014-2020, αφού προηγουμένως εξασφαλισθεί ότι η Ε.Ε. χρηματοδοτεί έργα απορριμμάτων ως δημόσια δαπάνη για το σύνολο του προϋπολογισμού τους (Πρόγραμμα ΥΜΕΠΕΡΑΑ 2014-2020).

Ύστερα από όλα αυτά, για τη διασφάλιση του δημοσίου συμφέροντος, της νομιμότητας και της απρόσκοπτης υλοποίησης του ΥΜΕΠΕΡΑΑ, αλλά και για την εμπεριστατωμένη ενημέρωση της πολιτικής ηγεσίας αλλά και των συναρμόδιων Υπουργών, ζήτησα εγγράφως[[22]](#footnote-23)(Σχετ.18)από τις υπηρεσίες να απαντήσουν άμεσα σε πολύ συγκεκριμένα ερωτήματα όσον αφορά στις προϋποθέσεις εφαρμογής[[23]](#footnote-24) του αναθεωρημένου ΕΣΔΑ, την τήρηση των διατάξεων της Οδηγίας 2001/42/ΕΚ αναφορικά με τη ΣΜΠΕ[[24]](#footnote-25) και τη διασφάλιση των απαιτήσεων της Κοινοτικής νομοθεσίας και των χρηματοδοτήσεων από την Ε.Ε. εάν αποδειχθεί ότι το αναθεωρημένο ΕΣΔΑ δεν ισχύει[[25]](#footnote-26).

Στο ίδιο έγγραφο, αφού επανέλαβα για άλλη μια φορά ότι η υπηρεσιακή κυβέρνηση δεν μπορεί να λάβει θέση επί της πολιτικής, της στρατηγικής και των στόχων διαχείρισης των αποβλήτων, ούτε και να αντιμετωπίσει νομοθετικά τα ως άνω ζητήματα, ζήτησα, εκτός από τις απαντήσεις στα ανωτέρω ερωτήματα, να υποβληθούν: (1) επεξεργασμένες διατάξεις για την αποκατάσταση των εκκρεμοτήτων, (2) σχέδιο ενημερωτικής επιστολής προς τους ΟΤΑ Α’ και Β’ βαθμού με προτάσεις για την αντιμετώπιση των προβλημάτων που έχουν ανακύψει έως τώρα και (3) σχέδιο ενημερωτικής επιστολής προς τις αρμόδιες Γενικές Διευθύνσεις της Ευρωπαϊκής Επιτροπής με την οποία να υποστηρίζονται θέσεις όσον αφορά στο ζήτημα των αιρεσιμοτήτων και πρόταση για την αντιμετώπιση των αναγκών συντονισμού όλων των εμπλεκομένων σε κάθε επίπεδο υπηρεσιών και φορέων.

Πέρα από το ζήτημα της πολιτικής, η μη θεσμική υιοθέτηση του ΕΣΔΑ ενδέχεται να διακυβεύσει την υλοποίηση των έργων που συνδέονται με αυτό, καθώς δεν υπάρχει το θεσμοθετημένο δεσμευτικό πλαίσιο για τις Περιφέρειες. Για το λόγο αυτό προτείνω στην ηγεσία του Υπουργείου, αφού πρώτα διαβουλευθεί με ΚΕΔΕ και ΕΝΠΕ και με τις υπηρεσίες της Ευρωπαϊκής Επιτροπής,να κυρώσει με ΚΥΑ το ΕΣΔΑ της μελέτης, προβλέποντας ότι ο εθνικός σχεδιασμός, όπως και ο περιφερειακός,θα αξιολογηθούν αργότερα από ανεξάρτητους εμπειρογνώμονες το 2017 προκειμένου να γίνουν τυχόν προσαρμογές. Μόνο έτσι μπορούν να «ωριμάσουν» και να «τρέξουν»άμεσα τα έργα στο πλαίσιο του ΣΕΣ 2014-2020.

Σημειώνω ότι για την εκπλήρωση της σχετικής αιρεσιμότητας[[26]](#footnote-27), όπως αυτή έχει αποτυπωθεί στα εγκεκριμένα Επιχειρησιακά Προγράμματα του ΣΕΣ 2014-2020, έως τις 30/09/2015 (καταληκτική ημερομηνία), θα πρέπει να έχουν εγκριθεί τόσον το ΕΣΔΑ, όσο και τα Περιφερειακά Σχέδια διαχείρισης Απορριμμάτων (ΠΕΣΔΑ) για το σύνολο της χώρας. Σε αντίθετη περίπτωση, η Ε.Ε. μέσω των αιρεσιμοτήτων ενδέχεται να θεωρήσει ως μη επιλέξιμες τις σχετικές δαπάνες εφόσον αυτές συμπεριληφθούν σε αίτημα πληρωμής.

Πιστεύοντας ότι υπάρχει απόλυτη ανάγκη για κοινή, αξιόπιστη και διαφανή ενημέρωση όλων ως προς τις διαδικασίες και τη νομιμότητά τους αλλά και για τον αποτελεσματικό συντονισμό όλων των εμπλεκομένων σε κάθε επίπεδο υπηρεσιών και φορέων, κατέγραψα όλα τα ανωτέρω πραγματικά δεδομένα, γεγονότα και στοιχεία που τέθηκαν υπόψη μου. Για το θέμα αυτό, εντάσσω στο παρόν, το υπόμνημα που κατέθεσε στις 9-9-2015 ο προκάτοχός μου Αναπληρωτής Υπουργός, με απόψεις προς την αντίθετη κατεύθυνση(Σχετ.23).

**3.1 ΣΔΙΤ Πελοποννήσου**

Από την αρμόδια υπηρεσία του ΥΠΑΠΕΝ ενημερώθηκα ότι βρίσκεται σε εξέλιξη διαδικασία ανάδειξης Ιδιωτικού Φορέα Σύμπραξης (ΙΦΣ), ο οποίος αναμένεται να συμβληθεί με τον αναθέτοντα φορέα στο πλαίσιο σύμβασης ΣΔΙΤ που αφορά σε δημόσιο έργο Διαχείρισης Απορριμμάτων της Περιφέρειας Πελοποννήσου.

Συγκεκριμένα, το Ελεγκτικό Συνέδριο που διενεργεί έλεγχο νομιμότητας[[27]](#footnote-28) επί του συνόλου των πράξεων που συνθέτουν τη διαδικασία υπαγωγής του έργου αυτού στο καθεστώς του Ν. 3389/2005 (ΣΔΙΤ), με έγγραφό του προς τα Γραφεία του Γενικού Γραμματέα του ΥΠΑΠΕΝ (ΑΠ 52557/18.8.2015) και του τ. Αναπληρωτή Υπουργού ΠΑΠΕΝ (ΑΠ 2743/19.8.2015)(Σχετ.24), έθετε τα ακόλουθα ερωτήματα:

(1) εάν το επικαιροποιημένο ΠΕΣΔΑ της Περιφέρειας είναι συμβατό με το νέο ΕΣΔΑ[[28]](#footnote-29), (2) εάν το αρμόδιο[[29]](#footnote-30) τμήμα του Υπουργείου έχει γνωμοδοτήσει όπως απαιτεί ο ν. 4042/2012, σχετικά με το εάν οι στόχοι του νέου ΕΣΔΑ και της προσαρμογής του ΠΕΣΔΑ σε αυτό, επηρεάζουν το φυσικό και οικονομικό αντικείμενο της σύμβασης και (3) εάν υπό τα νέα αυτά δεδομένα, η ελεγχόμενη σύμβαση συνεχίζει να προκρίνεται ως συμφέρουσα για την Περιφέρεια. Το Ελεγκτικό Συνέδριο, δεν παρέλειψε να επισημάνει ότι το ΕΣΔΑ θέτει κριτήρια με πρόδηλη πρόθεση τη μείωση της δυναμικότητας των εγκαταστάσεων και την περαιτέρω αποκέντρωση της διαχείρισης στις τοπικές αυτοδιοικήσεις, ενώ επισημαίνει αυτό που ήδη προανέφερα ότι δηλαδή, *«εφόσον οι οικείες συμβάσεις δεν έχουν υπογραφεί μέχρι την έγκριση του Σχεδίου αυτού, η υλοποίησή τους θα ανασταλεί και θα επανασχεδιαστούν έργα, υποδομές και δράσεις βάσει των νέων προβλέψεων του ΕΣΔΑ αναφορικά με τη νομοθετική διευθέτηση θεμάτων που αφορούν σε υλοποίηση έργων στο πλαίσιο ΣΔΙΤ».*

Λαμβάνοντας υπόψη, ότι το Ελεγκτικό Συνέδριο είχε θέσει ως καταληκτική ημερομηνία για την απάντηση του ΥΠΑΠΕΝ τις 15 ημέρες από την κοινοποίηση του εγγράφου του, η Γενική Γραμματέας μου υπέβαλεσχέδιο απάντησης[[30]](#footnote-31)(Σχετ.25)με ημερομηνία την τελευταία ημέρα της προθεσμίας, ήτοι την 2.9.2015. Το εν λόγω σχέδιο που φέρει τις υπογραφές των υπηρεσιακών παραγόντων και της ιδίας, το επέστρεψα ανυπόγραφο στις υπηρεσίες λόγω: (α) της νομικής επισφάλειας που διακρίβωσα ότι υπάρχει με τον ΕΣΔΑ και (β) επειδή το Υπουργείο με την απάντηση αυτήδήλωνε αναρμόδιο να αναφερθεί στο συμφέρον ή μη της ελεγχόμενης σύμβασης από οικονομικής πλευράς.

Τέλος, με την υπ’αριθμ. 250/2015 Πράξη του Ελεγκτικού Συνεδρίου που κοινοποιήθηκε στις 16-9-2015 (Σχετ.26) αποφασίστηκε η αναβολή εκ νέου της οριστικής κρίσης επί της νομιμότητας της ελεγχόμενης σύμβασης, προκειμένου να υποβληθούν εντός δεκαπέντε ημερών οι διευκρινίσεις επί των ζητημάτων που τέθηκαν με την 220/2015 Πράξη του Κλιμακίου.

**3.2 ΣΔΙΤ Περιφέρειας Ηπείρου**

Η τροποποίηση[[31]](#footnote-32) της υπ’αριθμ.οικ170753/30-9-2013 Απόφασης Έγκρισης Περιβαλλοντικών Όρων του έργου «Μονάδα Επεξεργασίας Αστικών Στερεών Αποβλήτων Περιφέρειας Ηπείρου», υπεγράφη στις 4-9-2015 από την Γενική Διευθύντρια Περιβαλλοντικής Πολιτικής κα Κρητικούη οποία έχει την αποκλειστική αρμοδιότητα εκ του ν.4014/2011. Όπως η ίδια με πληροφόρησε προφορικά και γραπτά,αυτό έγινε μετά από σύσκεψη που πραγματοποιήθηκε στη Διεύθυνση Περιβαλλοντικής Αδειοδότησης με τη συμμετοχή υπηρεσιακών παραγόντων, όπου οι συμμετέχοντες εισηγήθηκαν την υπογραφή της τροποποίησης αυτής(Σχετ.28).

Το εν λόγω έργο αφορά:α) μονάδα μηχανικής και βιολογικής επεξεργασίας σύμμεικτων αστικών αποβλήτων (Μονάδα Επεξεργασίας Απορριμμάτων) δυναμικότητας 110.000 tn και β) μονάδα αναερόβιας χώνευσης προδιαλεγμένων οργανικών υλικών δυναμικότητας 40.000 tn. που εξυπηρετούν το σύνολο της Περιφέρειας Ηπείρου και χωροθετούνται στο ίδιο γήπεδο, επιφάνειας 118,59 στρ.

**3.3 Απορρίμματα Πελοποννήσου**

Για την άμεση αντιμετώπιση του προβλήματος της Πελοποννήσου όπου αστικού τύπου απορρίμματα των πόλεων και οικισμών της Περιφέρειαςεναποτίθενται στους δρόμους, πρότεινα εγγράφως στη ΔΕΗ (Σχετ.29)την έκτακτη λύση της προσωρινής εναπόθεσης για ένα έτος σε θέση εντός εξοφλημένου λιγνιτωρυχείου Μεγαλόπολης (σε εφαρμογή των διατάξεων του άρθρου 2§4 της Οδηγίας 2011/92/ΕΕ όπως τροποποιήθηκε από την Οδηγία 2014/52/ΕΕ για την Εκτίμηση Περιβαλλοντικών Επιπτώσεων).

Στο έγγραφο αυτό ανέφερα ότι πριν από την έναρξη των εργασιών προσωρινής αποθήκευσης, θα εκπονηθεί περιβαλλοντική μελέτη, οι δε εργασίες θα ξεκινήσουν μόνο εφ’ όσον από τα πορίσματα της μελέτης αυτής προκύψει ότι οι όποιες περιβαλλοντικές επιπτώσεις από τη λειτουργία του έργου είναι αποδεκτές και αντιμετωπίσιμες. Ταυτόχρονα και αφού προηγηθεί συνεννόηση με τις αρμόδιες υπηρεσίες και φορείς, και βεβαίως, με το Δήμο Μεγαλόπολης, πρότεινα να αυξηθούν τα αντισταθμιστικά προς το Δήμο με χρηματοδότηση κυρίως από τα αναπορρόφητα κονδύλια του λιγνιτικού τέλους, τη διαχείριση των οποίων, ο ίδιος, ως Γενικός Γραμματέας αρμόδιος για την Ενέργεια, είχα θέσει υπό διαδικασία πολυετούς προγραμματισμού.

Σε συνέχεια της πρωτοβουλίας μου αυτής, παραδίδω σχέδιο αιτήματος προς την Ε.Ε.(Σχετ.30)προκειμένου να εξαιρεθεί[[32]](#footnote-33) το έργο από τις διατάξεις της Οδηγίας σχετικά με την εκτίμηση περιβαλλοντικών επιπτώσεων (το έργο δεν αναμένεται να προκαλέσει σημαντικές περιβαλλοντικές επιπτώσεις ώστε να πιθανολογείται αμφιβολία εκπλήρωσης των στόχων της Οδηγίας).

Η εξαίρεση[[33]](#footnote-34) από τη διαδικασία μπορεί να ζητηθεί λόγω της επιτακτικής ανάγκης αποκομιδής και προσωρινής αποθήκευσης των απορριμμάτων, μέχρι την έναρξη λειτουργίας ενός μόνιμου συστήματος διαχείρισης των αποβλήτων της Περιφέρειας.

**4. Προγραμματική Περίοδος 2007-2013**

Ο προϋπολογισμός του Επιχειρησιακού Προγράμματος (ΕΠΠΕΡΑΑ 2007-2013) ανέρχεται, σύμφωνα με το Ολοκληρωμένο Πληροφοριακό Σύστημα(ΟΠΣ) σε 2 δις ευρώ δημοσίας δαπάνης, η δε Κοινοτική συμμετοχή σε 1,72 (μέσο ποσοστό συγχρηματοδότησης 85%).

Το Πρόγραμμα βαίνει προς ολοκλήρωση, με ορισμένες σοβαρές εκκρεμότητες. Με βάση τις εκτιμώμενες επιλέξιμες δαπάνες (1,55 δις ευρώ) και υπό τη βασική προϋπόθεση πως θα ομαλοποιηθεί άμεσα η διαδικασία πληρωμών από το ΠΔΕ, **η εκτίμηση απώλειας Κοινοτικών πόρων ανέρχεται περίπου στα 170 εκατ. ευρώ**, ενώ δαπάνες 129 εκατ. ευρώ περίπου θα καλυφθούν στο επόμενο ΥΜΕΠΕΡΑΑ 2014-2020. Για την πλήρη ανάκτηση της αναλογούσας Κοινοτικής συνδρομής το Πρόγραμμα θα χρειαστεί εθνικούς πόρους που μπορεί να φθάσουν τα 300 εκατ. ευρώ.

Επίσης, αν δεν ολοκληρωθούν οι δράσεις αποκατάστασης ΧΑΔΑ (περίπου 41 εκατ. Ευρώ), ακριβώς επειδή δεν είναι επιλέξιμες για συγχρηματοδότηση στην περίοδο 2014-2020, θα υπάρξει επιβάρυνση εθνικών πόρων. Ως γνωστόν, για τους υπολειπόμενους μη αποκαταστημένους ΧΑΔΑ, η χώρα επιβαρύνεται επιπλέον με χρηματικά πρόστιμα από την Ε.Ε. κάθε εξάμηνο, από την 1/06/2015 και εφεξής.

Λαμβάνοντας υπόψη και τα ανωτέρω καιεπειδή η φύση των έργων περιβάλλοντος παρουσιάζει διαχρονικές δυσκολίες απορρόφησης των Κοινοτικών πόρων, μετά από ανάλυση όλων των σχετικών δεδομένων, έστειλα επιστολή στον κο Χριστοδουλάκη (Σχετ.31)στον οποίο παρέθεσα επιχειρηματολογίασχετικά με τη παράταση του ΕΣΠΑ που ο ίδιος επεδίωξε στο πλαίσιο της τροποποίησης διατάξεων του Κανονισμού 1303/2013 (ΣΕΣ 2014-2020) και δι’ αυτού, του Κανονισμού 1083/2006 (ΕΣΠΑ 2007-2013).

Επίσης, στην περίπτωση που δεν καταστεί δυνατή η συνολική παράταση, προκειμένου να μειωθούν οι απώλειες πόρων[[34]](#footnote-35) και λαμβάνοντας υπόψη τις μεγάλες **ανάγκες αντιμετώπισης της διογκούμενης μεταναστευτικής / προσφυγικής κρίσης**, πρότεινα να χρηματοδοτηθούν από το ΕΠΕΡΑΑ 2007-2013 μικρά έργα υποδομής όπως αποχετευτικά δίκτυα – μονάδες επεξεργασίας λυμάτων - δίκτυα ύδρευσης και βασικές εγκαταστάσεις ή/και κινητές υποδομές υγιεινής και περιβάλλοντος, όπου κρίνεται απαραίτητο. Τα έργα θα μπορούσαν να υλοποιηθούν με αυτεπιστασία από τους οικείους Δήμους. {Λόγω και της προηγούμενης εμπειρίας μου ως Υπουργού Ναυτιλίας και Αιγαίου και επειδή το θέμα είναι πολύ σοβαρό, θεώρησα χρέος μου να αναζητήσω τρόπους συμβολής του ΥΠΑΠΕΝ στο τεράστιο αυτό ζήτημα}.

Κλείνοντας την ενότητα αυτή, θα ήθελα να αναφέρω ότι το ΕΠΕΡΑΑ έχει χρηματοδοτήσει σημαντικά έργα όπως μελέτες (48) μορφολογικών κανόνων δόμησης και αρχιτεκτονικής σε περιοχές εντός και εκτός ορίων οικισμών 2000 κατοίκων, με παραδοτέο τη σύνταξη ΠΔ κλπ.

Ωστόσο λόγω των γνωστών προβλημάτων του ΠΔΕ, άλλα έργα όπως ο ποδηλατικός άξονας[[35]](#footnote-36) Φάληρο – Κηφισιά, που έχουν ποσοστό ολοκλήρωσης 80%, σταμάτησαν λόγω αδυναμίας εξοφλήσεως λογαριασμών, οι δε ανάδοχοι αιτήθηκαν τόκους υπερημερίας. Για το συγκεκριμένο έργο που χρηματοδοτείται από τη Διαχειριστική Αρχή της Περιφέρειας Αττικής απαιτείται αναθεώρηση του ΕΣΠΑ, ώστε να είναι δυνατή η συνολική εξόφληση μέχρι τέλος του έτους.

**5. Προγραμματική Περίοδος 2014-2020**

Κατά το άρθρο 9 του Κανονισμού 1303/2013 για τα Ευρωπαϊκά Διαθρωτικά και Επενδυτικά Ταμεία της περιόδου 2014-2020 (ΕΔΕΤ), οι χρηματοδοτήσεις κατανέμονται σε 11 θεματικούς στόχους. Ο τομέας του περιβάλλοντος εμπίπτει στο θεματικό στόχο 6 του ΣΕΣ 2014-2020 *«Προστασία περιβάλλοντος και μετάβαση σε μια πιο φιλική προς το περιβάλλον οικονομία».*

Η συνολική προβλεπόμενη Δημόσια Δαπάνη για την υλοποίηση του θεματικού αυτού στόχου*,* ανέρχεται σε 2,5 δις Ευρώ (12,5% του ΣΕΣ) εκ των οποίων τα 950 εκατ. Ευρώ περίπου θα διατεθούν για έργα διαχείρισης απορριμμάτων, σύμφωνα με την εκπονηθείσα μελέτη ΕΣΔΑ το 2012 (και όχι με βάση το αναθεωρημένο ΕΣΔΑ), εφόσον εκπληρωθούν συγκεκριμένοι και εκ των προτέρων καθορισμένοι όροι. Πρόκειται για τις αιρεσιμότητεςπου έχουν περιληφθεί στα εγκεκριμένα Τομεακά και Περιφερειακά Προγράμματα στις οποίες ήδη αναφέρθηκα σε προηγούμενη ενότητα και οι οποίες καθορίζουν τη χρηματοδότηση ή μη των έργων(γενική αιρεσιμότητα, θεματικές αιρεσιμότητες, αυτοδεσμεύεσεις).

**Η γενική αιρεσιμότητα**, αφορά στην *«ύπαρξη ρυθμίσεων για την αποτελεσματική εφαρμογή της περιβαλλοντικής νομοθεσίας της Ένωσης σχετικά με την ΕΠΕ και τη ΣΠΕ»* και με βάση τα αναφερόμενα στα εγκεκριμένα ΣΕΣ και στο Επιχειρησιακό Πρόγραμμα ΥΜΕΠΕΡΑΑ 2014-2020, έχει εκπληρωθεί.

**Οι θεματικές «εκ των προτέρων αιρεσιμότητες»** εντάσσονται σε τρείς[[36]](#footnote-37) από τους 11 θεματικούς στόχους του ΣΕΣ αρμοδιότητας / συναρμοδιότητας τ.ΥΠΑΠΕΝ. Παράλληλα, έχουν συμφωνηθεί και οι λεγόμενες «αυτοδεσμεύσεις», χωρίς την εκπλήρωση των οποίων δεν επιτρέπεται η προκήρυξη σχετικών δράσεων.

Λαμβάνοντας υπόψη ότι τα ανωτέρω δεν παρακωλύουν την ενεργοποίηση του ΥΜΕΠΕΡΑΑ και μετά την ολοκλήρωση της αρχικής εξειδίκευσης, ζήτησα από τον κο Χριστοδουλάκη, στον οποίο υπάγεται η ΕΥΔ ΕΠ ΥΜΕΠΕΡΑΑ και τα ΠΕΠ που λειτουργούν ως Ενδιάμεσοι Φορείς Διαχείρισης, να προχωρήσει σε προσκλήσεις για τους άξονες 11 και 14 (κλιματική αλλαγή, διαχείριση στερεών και υγρών αποβλήτων, φύση, βιοποικιλότητα και διαχείριση υδάτων) συνολικής δημόσιας δαπάνης 1,7 δις επί του συνόλου του προγράμματος. Τα σχετικά στοιχεία περιλαμβάνονται στον συνημμένο στην επιστολή προς τον κ. Χριστοδουλάκη πίνακα. Σύμφωνα με την ενημέρωση που είχα από το γραφείο του, το θέμα αυτό μπορεί να προχωρήσει άμεσα.

Παράλληλα, στο σύντομο διάστημα της θητείας της υπηρεσιακής Κυβέρνησης, καταβάλαμε προσπάθειες για την άρση / διευθέτηση των «αιρεσιμοτήτων», υπό τις οποίες, όπως προανέφερα, δεν επιτρέπεται η προκήρυξη δράσεων στο πλαίσιο του ΥΜΕΠΕΡΑΑ. Ωστόσο, εκτιμώ ότι σε συνεννόηση με τις υπηρεσίες της Ευρωπαϊκής Επιτροπής, μπορεί να δοθεί η δυνατότητα να προκηρυχθούν σχετικά έργα χωρίς να ολοκληρωθεί η διαδικασία υιοθέτησης του ΕΣΔΑ. Με απλά λόγια,μπορεί το Υπουργείο να «ξεπεράσει» την αυτοδέσμευση κυρίως σε Περιφέρειες όπου το πρόβλημα είναι μείζον.

Στο σημείο αυτό θα ήθελα να αναφερθώ **στις υποθέσεις παραβιάσεων του ενωσιακού δικαίου** (άρθρο 258ΣΛΕΕ) και κυρίως στο ζήτημα των προστίμων γιατους ΧΑΔΑ. Είναι φανερό πως υπάρχει πολύ μεγάλη ανάγκη προώθησης των έργων για τα οποία η χώρα είναι υπόλογος και ήδη έχει καταδικαστεί στο ΔΕΚ,το οποίο, για δεύτερη φορά, επέβαλε κατ’ αποκοπή πρόστιμο 10 εκατ. ευρώ.Το ζήτημα, λαμβάνοντας υπόψη και την αδυναμία των υπηρεσιών να ανταποκριθούν, θα πρέπει κατά τη γνώμη μου να αντιμετωπιστεί με τη δημιουργία μιας ειδικής Ομάδας Κρούσης από έμπειρα στελέχη των εμπλεκομένων υπηρεσιών και φορέων, που θα αναλάβει με αποφασιστικές αρμοδιότητες και συντονισμένη επιχειρησιακή δράση να εισηγείται και να επιλύει προβλήματα.

Όλα όσα προανέφερα και κυρίως **οι αδυναμίες των εμπλεκόμενων φορέων**, εξηγούν γιατί βρισκόμαστε ως χώρα σε αυτή την κατάσταση όσον αφορά την τήρηση της ενωσιακής νομοθεσίας και όχι μόνον.

Ως εκ τούτου θα ήθελα να επαναφέρω μια παλαιότερη πρότασή μου για την αντιμετώπιση της έλλειψης ενιαίας στρατηγικής και συντονισμού αλλά και της πολυδιάσπασης των αρμοδιοτήτων, της τεχνογνωσίας και του ανθρώπινου δυναμικού που εμπλέκεται στον σχεδιασμό, την υλοποίηση και τη λειτουργία των έργων.

Η πρόταση αφοράστη δημιουργία ενός εξειδικευμένου φορέα υπό τη μορφή Α.Ε. μη κερδοσκοπικού χαρακτήρα, ο οποίος να λειτουργεί χάριν του δημοσίου συμφέροντος με τους κανόνες της ιδιωτικής οικονομίας, με μετοχικό κεφάλαιο που θα κάλυπτε το Δημόσιο και με έσοδα προερχόμενα κυρίως από ανταποδοτικούς πόρους. Ο φορέας αυτός, ιεραρχώντας τις ανάγκες, θα μπορούσε αρχικάνα επικεντρωθεί στον σχεδιασμό και την υλοποίηση των έργων και, μετά την ολοκλήρωσή τους, να μετατοπιστεί σταδιακά προς την υποστήριξη των φορέων σε θέματα αναβάθμισης και διατήρησης της καλής λειτουργίας των υπαρχουσών και των νέων εγκαταστάσεων, αλλά και τήρησης των περιβαλλοντικών όρων. Δηλαδή, να παρέχει ολοκληρωμένες υπηρεσίες υποβοήθησης, παρακολούθησης και καθοδήγησης των φορέων χωρίς, βεβαίως, να τους υποκαθιστά (να ενταχθεί στο σύστημα συμπληρωματικά χωρίς να δημιουργεί συγκρούσεις μεταξύ των ήδη υφιστάμενων φορέων). Αν ο νέος Υπουργός το επιθυμεί μπορώ να του αποστείλω τη σχετική μελέτη.

Τέλος, **αιρεσιμότητα υπάρχει και για τη διαχείριση των υδατικών πόρων**(6.1). Το βασικό θέμα αφορά την Οδηγία 60/2000 και κυρίως στην τιμολόγηση του νερού, θέμα στο οποίο ήδη προαναφέρθηκα.

Ένα άλλο μείζον θέμα αφορά στην **επικαιροποίηση των 14 διαχειριστικών σχεδίων λεκανών απορροής ποταμού**[[37]](#footnote-38). Υπάρχει «αυτοδέσμευση»που έχει ενσωματωθεί στα ΕΠ του ΣΕΣ για διακοπή επενδύσεων στα ΠΕΠ που δεν τα διαθέτουν (Κρήτη, Βόρειο και Νότιο Αιγαίο). Και ενώ η Ελλάδα δεν έχει ακόμη κλείσει τον πρώτο κύκλο του 2009, καλείται να ολοκληρώσει τον 2οκύκλο των Σχεδίων Λεκανών Απορροής,**με καταληκτική ημερομηνία 31/12/2015**. Η ημερομηνία αυτή αποτελεί απαίτηση της Οδηγίας 60/2000, αλλά δεν μπορεί εκ των πραγμάτων να τηρηθεί. Ως εκ τούτου, θα πρέπει να ανατεθεί άμεσα η επικαιροποίησή τους με κονδύλια από την Τεχνική Βοήθεια του ΕΠΕΡΑΑ 2007-2013. Η Ειδική Υπηρεσία Διαχείρισης είναι ήδη ενήμερη προκειμένου να απευθύνει τη σχετική πρόσκληση.

Κατά τα λοιπά, προχωρήσαμε τα τρέχοντα θέματα, όπως η δημοσίευση του Σχεδίου Διαχείρισης υδάτων Νήσων Αιγαίου, η προμήθεια διακομιστών για τις βάσεις δεδομένων της ΕΓΥ (πράξη κατακύρωσης προσφορών), η προετοιμασία νομοθετικής τροπολογίας για αποσπάσεις/μετατάξεις στην ΕΓΥ, στην οποία ήδη αναφέρθηκα.

Γενικότερα, στον τομέα των υδατικών πόρων απαιτούνται τεχνολογικές και οργανωτικές καινοτομίες για την προστασία της ποιότητας και της ποσότητας του ύδατος. Πρότασή μου προς τη νέα ηγεσία είναι η εκπόνηση ενός Σχεδίου Δράσης με τις απαραίτητες ενέργειες καθώς και ενός Εθνικού Οδηγού Εξοικονόμησης Ύδατος στον οικιακό τομέα, με απλές λύσεις, όπως για παράδειγμα την κατασκευή δεξαμενών ομβρίων στα νησιά και κυρίως τα άνυδρα. Το σχετικό κόστος θα μπορούσε να καλυφθεί με έκπτωση από τον ΕΝΦΙΑ.

Ειδικότερα για τα άνυδρα νησιά, υπάρχει μεγάλη ανάγκη συστηματικών ενεργειών για την υδροδότησή τους ώστε να απαλλαγεί το ΠΔΕ από υπέρογκες δαπάνες μεταφοράς νερού. Αυτό μπορεί να γίνει και με αφαλάτωση. Ήδη υπογράψαμε σχετικές εγκρίσεις για αφαλατώσεις. Εκκρεμεί, βέβαια, συζήτηση με τη ΔΕΗ για το θέμα της τιμολόγησης.

Παράλληλα, ξεκίνησε επαφή με ΓΓ ΥΝΑ, ΕΥΔΑΠ & ΚΑΠΕ, ώστε να δρομολογηθεί η επίλυση θεμάτων χωροθέτησης των μονάδων και διάθεσης του αλμόλιπου.

Τέλος, προς την κατεύθυνση αυτή, ζήτησα την ενεργοποίηση της ειδικής ομάδας της ΜΟΔ Α.Ε. για την υποστήριξη των μικρών νησιών.

**6. Ευρωπαϊκά και Διεθνή θέματα στον τομέα του Περιβάλλοντος**

**6.1 Εκκρεμείς υποθέσεις καταγγελιών εφαρμογής**

Οι εκκρεμείς υποθέσεις καταγγελιών εφαρμογής είναι συνολικά 25 υποθέσεις (Σχετ.32), σε συνάρτηση και με το στάδιο διαδικασίας του Δικαστηρίου Ευρωπαϊκής Ένωσης, στο οποίο βρίσκονται και κατά σειρά βαρύτητας (ως προς το στάδιο καταγγελίας).Ως πλέον κρίσιμες υποθέσεις θεωρούνται αυτές για τις οποίες έχει ήδη εκδοθεί η 1η Καταδικαστική Απόφαση και για τις οποίες υπάρχει ενδεχόμενο καταβολής προστίμου και βεβαίως αυτές οι οποίες βρίσκονται ήδη στη διαδικασία πληρωμής ή επιδίκασης προστίμου.

Αναφέρω επιγραμματικά τις ακόλουθες:Ανεξέλεγκτες χωματερές (ΧΑΔΑ). Διαχείριση αστικών λυμάτων σε 24 οικισμούς. Εθνικός Σχεδιασμός Διαχείρισης Επικίνδυνων Αποβλήτων. Άσκηση 2ης Προσφυγής στο ΔΕΕ από την Ευρωπαϊκή Επιτροπή, με πρόταση προστίμων ως εξής:κατ’αποκοπή πρόστιμο ύψους 18 εκατομμυρίων ευρώ περίπου και 72.864 ευρώ έως την ημέρα συμμόρφωσης.Εγκατάσταση αποχετευτικού δικτύου-σύστημα επεξεργασίας αστικών λυμάτων στο Θριάσιο Πεδίο. Κατάρτιση και αποστολή σχεδίων διαχείρισης εθνικών και διεθνών λεκανών απορροής ποταμών.Μέτρα προστασίας λίμνης Κορώνειας.ΧΥΤΑ Ζακύνθου.ΧΥΤΑ Κιάτου. Νιτρορύπανση γεωργικής προέλευσης

**6.2Πρόγραμμα EUPILOT**

Σημειώνεται ότι λειτουργεί το ηλεκτρονικό πρόγραμμα EU PILOT της Ευρωπαϊκής Επιτροπής, το οποίο διερευνά διάφορες υποθέσεις, πριν από το στάδιο κατάθεσης επίσημης καταγγελίας. Στην παρούσα χρονική περίοδο, στο πρόγραμμα αυτό εκκρεμούν 21 υποθέσεις προκαταρκτικής διερεύνησης (Σχετ.33).

**6.3 Εναρμόνιση Οδηγιών**

Στην παρούσα χρονική περίοδο, εκκρεμεί η εναρμόνιση των παρακάτω δυοΟδηγιών:

α) Οδηγία 2012/18/ΕΕ για την αντιμετώπιση των κινδύνων μεγάλων ατυχημάτων σχετιζό­μενων με επικίνδυνες ουσίες και για την τροποποίηση και στη συνέχεια την κατάργηση της οδηγίας 96/82/ΕΚ Η προθεσμία μεταφοράς στο εθνικό δίκαιο, έληξε στις 1.6.2015. Για την εν λόγω οδηγία, υπάρχει καταγγελία απόπλευράς της Ε. Επιτροπής, ευρισκόμενη σε στάδιο προειδοποιητικής επιστολής. Η καθυστέρηση οφείλεται στο γεγονός ότι λόγω της ιδιαίτερης σοβαρότητας του θέματος, κρίθηκε αναγκαία η ηλεκτρονική διαβούλευσησχεδίου ΚΥΑ που εκπονήθηκε από την Υπηρεσία σε συνεργασία με τη Διεύθυνση Περιβαλλοντικής Αδειοδότησης και τη Γενική Γραμματεία Βιομηχανίας, ώστε να αντληθούν χρήσιμα σχόλια. Η διαβούλευση ολοκληρώθηκε και οι συναρμόδιες Υπηρεσίες του ΥΠΑΠΕΝ βρίσκονται σε στάδιο αξιολόγησης των σχολίων που έχουν συγκεντρωθεί, ώστε να προχωρήσουν στην ολοκλήρωση της ΚΥΑ.

β) Οδηγία 2013/39/ΕΕ για την τροποποίηση των οδηγιών 2000/60/ΕΚ και 2008/105/ΕΚ όσον αφορά τις ουσίες προτεραιότητας στον τομέα της πολιτικής των υδάτων. Η προθεσμία μεταφοράς στο εθνικό δίκαιο, είναι η 14η Σεπτεμβρίου 2015. Το σχέδιο ΚΥΑκαταρτίζεται από την Υπηρεσία προκειμένου, στη συνέχεια, να τύχει περαιτέρω από κοινού επεξεργασίας με την ΕΓΥ.

Για κάθε ένα από όλα τα παραπάνω θέματα είχα την ευκαιρία να ενημερώσω αναλυτικά το νέο Γενικό Διευθυντή της Γενικής Διεύθυνσης Περιβάλλοντος της Ευρωπαϊκής Επιτροπής, κ. DanielCallejaCrespo,κατά τη συνάντηση που είχα μαζί στις Βρυξέλλες, με αφορμή τη συμμετοχή μου στο Συμβούλιο Υπουργών Περιβάλλοντος.

Προτείνω την εντατικοποίηση της συνεργασίας του Υπουργείου με τις υπηρεσίες της Επιτροπής, οι οποίες μπορούν να συνδράμουν ουσιαστικά στον ευαίσθητο και διαχρονικά πολύπλοκο τομέα του περιβάλλοντος.

**7. Χωροταξία - Πολεοδομία**

Η **χωροταξία** είναι μείζον ζήτημα για την ανάπτυξη της χώρας. Ήδη, αναφέρθηκα στην ενότητα για το μνημόνιο. Η επανεκκίνηση του Εθνικού Χωροταξικού Σχεδιασμού είναι η απόλυτη προτεραιότητα (ειδικά χωροταξικά: Τουρισμός / ΑΠΕ / Βιομηχανία / Ιχθυοκαλλιέργεια / Ορεινός όγκος / Παράκτιος).

Σε σχέση με τα Περιφερειακά Χωροταξικά (χρηματοδότηση ΕΣΠΑ) θα πρέπει:

α) μέχρι **τέλος Οκτωβρίου 2015**να ολοκληρωθεί η διαβούλευση των Περιφερειακών Χωροταξικών Πλαισίων (Σχεδίων)στα Περιφερειακά Συμβούλια των 11 (+1 Περιφέρεια Ν. Αιγαίου, για την οποία καθυστέρησε η ανάθεση),

β) Να επεκταθούν οι συμβάσεις των μελετητών των Περιφερειακών Χωροταξικών που λήγουν στις 30-9-2015 (απαιτείται απόφαση Γενικού Γραμματέα μετά από γνωμοδότηση του οργάνου ΚΕΣΥΠΟΘΑ).

Όσον αφορά στα **πολεοδομικά σχέδια,**αυτά βρίσκονται σε διαβούλευση εδώ και πάρα πολλά χρόνια και πρέπει να ολοκληρωθούν αφού επικαιροποιηθούν, γατί από τότε που ξεκίνησαν μέχρι σήμερα πολλά έχουν αλλάξει (ακόμα και η νομοθεσία) με αποτέλεσμα να χρειάζονται και επιμέρουςνομοθετικέςπροσαρμογές και ρυθμίσεις.

Όμως πέρα από αυτά,πρέπειεπιτέλους οι ανθρώπινες δραστηριότητεςνα αναπτύσσονται με βάσηκάποιοσχέδιο. Δεν είναι δυνατόν να ασχολούμαστετόσαχρόνια με σχεδιασμό και,παράλληλα,να εξακολουθούμε να αντιμετωπίζουμετα αυθαίρετα με συνεχείςπαρατάσεις, αναβολές και ρυθμίσεις.

Χρειάζεταιλοιπόν ριζική αναθεώρηση του πολεοδομικού σχεδιασμού. Τα βασικάεργαλεία, το Κτηματολόγιο, οι δασικοίχάρτες, η χάραξηαιγιαλού και παραλίας και πολλάάλλα υπάρχουν, έστω και ημιτελή. Ας τα αξιοποιήσουμε.

Ένα από τα βασικά θέματα που είναι ώριμο και πρέπει να καταλήξει είναι η έκδοση της ΚΥΑ της παρ.2 του άρθρου 4 του ν.4030/11 «*Διαδικασία ηλεκτρονικής υποβολής στοιχείων και δικαιολογητικών και κατάργηση της υποχρέωσης έντυπης υποβολής για την έκδοση Αδειών».* Υπάρχει ήδηΣχέδιο για το οποίο είχε ολοκληρωθεί στις 19.1.2015 ο κύκλος υπογραφών στο τ.ΥΠΕΚΑ, είχε υπογραφεί από τον Αναπληρωτή Υπουργό ΠΕΚΑ (ΑΝΥΠ 652/27.1.2015) και από τον Υπουργό Διοικητικής Μεταρρύθμισης και Ηλεκτρονικής Διακυβέρνησης και επεστράφη ανυπόγραφο από τον τότε Υπουργό Εσωτερικών.

Μετά την αναδιάταξη των Υπουργείων και των συναφώναρμοδιοτήτων,επικαιροποιήθηκε το αρχικόΣχέδιο ΚΥΑ και εκκρεμεί η εκ νέου υπογραφή του. Η μόνηλεπτομέρεια που πρέπει να αποφασιστεί από την πολιτικήηγεσία είναι ο προσδιορισμός της ημερομηνίας για την εφαρμογή της ηλεκτρονικής διαδικασίας, η προθεσμία έως την οποία είναι δυνατή η εφαρμογή της έντυπης διαδικασίας, καθώς και η καταληκτική ημερομηνία μετά την οποία απαγορεύεται η διαδικασία έντυπης υποβολής λαμβάνοντας βεβαίως υπόψη τη δυνατότητα - ετοιμότητα των αρμοδίων για την έκδοση των αδειών υπηρεσιών να ανταποκριθούν στις απαιτήσεις της ηλεκτρονικής διαδικασίας (υλικοτεχνική υποδομή-υποστήριξη- κατάρτιση- στάδιο προσαρμογής κλπ) και να διασφαλιστεί ότι δεν θα προκληθεί εμπλοκή ή καθυστερήσεις στην αδειοδοτική διαδικασία. Παραδίδω στη νέα ηγεσία το σχετικό Σχέδιο ΚΥΑ (Σχετ.34).

**Ας μου επιτραπεί και μια πρόταση με τίτλο «Οραματική Πολεοδομία»:** Θα πρέπει να αναληφθεί πρωτοβουλία συγκρότησης Εθνικής Επιτροπής για το σχεδιασμό της πολεοδομικής ανασυγκρότησης της χώρας. Πέρα από το γενικό πλαίσιο που διέπει τον πολεοδομικό σχεδιασμό, πρέπει να διασφαλιστεί η δυνατότητα προσαρμογής του στις ιδιαιτερότητες κάθε τόπου. Αντικείμενο της Επιτροπής μπορεί να είναι η επεξεργασία του πλαισίου αρχών και κατευθύνσεων ενός πολεοδομικού σχεδιασμού που να μπορεί να προσαρμόζεται αναγνωρίζοντας και αξιοποιώντας τις ειδικές συνθήκες, τα χαρακτηριστικά και τις δυνατότητες των οικισμών και των πολεοδομικών συγκροτημάτων της χώρας. Η Εθνική Επιτροπή μπορεί να συγκροτείται από μέλη αναγνωρισμένου κύρους, με έργο και γνώση των πολεοδομικών, χωροταξικών, περιβαλλοντικών και πολιτισμικών θεμάτων.

**8. Κτηματολόγιο**

Το ζήτημα δεν συνδέεται μόνο με τις υποχρεώσεις που έχει αναλάβει η χώρα στο πλαίσιο του Μνημονίου. Η Ε.Κ.ΧΑ. Α.Ε. έχει επωμιστεί το έργο της ολοκλήρωσης του Κτηματολογίου της χώρας με προϋπολογισμό που υπερβαίνει το 1 δις ευρώ. Θα πρέπει μέσα στα επόμενα 5 έτη, να ολοκληρώσει (α) τις κτηματογραφήσεις για το 60% των δικαιωμάτων της χώρας και για μία έκταση που υπερβαίνει το 80% της Επικράτειας, (β) να ολοκληρώσει τους δασικούς χάρτες της χώρας και (γ) να εγκαταστήσει την οριστική δομή του Κτηματολογίου.

**8.1Διασφάλιση της χρηματοδότησης για την ολοκλήρωση της κτηματογράφησης:** Το έργο του Κτηματολογίου χρηματοδοτείται στο μεγαλύτερο μέρος του από τα τέλη κτηματογράφησης που προβλέπονται στον ν. 2308/1995, όπως ισχύει. Παρόλα αυτά, για την ολοκλήρωση της κτηματογράφησης, **απαιτούνται επιπλέον 180 εκ. ευρώ**, τα οποία αφορούν στη συμμετοχή του Δημοσίου για την αποκάλυψη της ακίνητης περιουσίας του (το ποσό καλύπτεται από τα κονδύλια που έχουν εγγραφεί στο ΠΔΕ, αλλά λόγω της οικονομικής συγκυρίας δεν προβλέπεται η κατανομή του στα επόμενα έτη έτσι ώστε να χρησιμοποιηθεί για τις ανάγκες του έργου).

**8.2Τέλη κτηματογράφησης για τις περιοχές που κτηματογραφήθηκαν πριν το 2008**: Ο νόμος 2308/1995, προβλέπει ότι για τις περιοχές της πρώτης γενιάς κτηματογράφησης, οφείλεται τέλος από κάθε δικαιούχο ύψους 35 ευρώ. Το τέλος αυτό έχει ήδη εισπραχθεί από τους «μεγάλους πελάτες» (τράπεζες και επιχειρήσεις με πολλά ακίνητα), αλλά δεν έχει εισπραχθεί από τους ιδιώτες.

**8.3Αναλογικό τέλος κτηματογράφησης**:Ο ν. 2308/1995, όπως έχει τροποποιηθεί και ισχύει, προβλέπει αναλογικό τέλος 1‰ επί της αξίας του ακινήτου για τους δικαιούχους (κυριότητας και επικαρπίας) που έχουν καταχωριστεί στις πρώτες εγγραφές του κτηματολογίου, στις κτηματογραφήσεις που διενεργούνται από το 2008 και έπειτα. Προτείνεται η συνεργασία με το Υπουργείο Οικονομικών, έτσι ώστε να χρησιμοποιηθούν οι αξίες που έχει υπολογίσει το Υπουργείο.

**8.4Διασφάλιση της χρηματοδότησης της ολοκλήρωσης των δασικών χαρτών της χώρας**: Η ΕΚΧΑ Α.Ε. είναι ο μόνος φορέας της Ελληνικής Δημόσιας Διοίκησης που έχει καταρτίσει Δασικούς Χάρτες. Την παρούσα περίοδο, υλοποιεί έργα κατάρτισης δασικών χαρτών κόστους 30 εκ. ευρώ, για τα οποία χρησιμοποιούνται πόροι από τα τέλη κτηματογράφησης, οι οποίοι όμως δεν επαρκούν για να καλύψουν ούτε την ίδια την κτηματογράφηση της χώρας. Η ολοκλήρωση της κατάρτισης και κύρωσης των δασικών χαρτών για το υπόλοιπο της χώρας, **απαιτεί μια πρόσθετη δαπάνη, ύψους 70 εκ. ευρώ**.**Προτείνω την εξέταση της δυνατότητας κάλυψης του συνολικού ποσού των 100 εκ. ευρώ, από το Πράσινο Ταμείο, το οποίο με βάση το θεσμικό του πλαίσιο θα μπορούσε να χρηματοδοτεί το έργο των δασικών χαρτών.**

Για τα ανωτέρω, παραδίδω σχετικά ενημερωτικά σημειώματα (Σχετ.35 έως Σχετ.38).

**9. Κλιματική Αλλαγή**

**9.1Εθνική Στρατηγική για την Προσαρμογή στην Κλιματική Αλλαγή**

Στο πλαίσιο των εθνικών υποχρεώσεων που απορρέουν από τη Σύμβαση- Πλαίσιο των Ηνωμένων Εθνών για την Κλιματική Αλλαγή (UnitedNationsFrameworkConventiononClimateChange/ UNFCCC) και το Πρωτόκολλο του Κυότο (ΠΚ), απαιτείται η ανάπτυξη προγραμμάτων αξιολόγησης των επιπτώσεων από την κλιματική αλλαγή, καθώς και δράσεων προσαρμογής σε αυτή.Επιπροσθέτως, υπάρχουν κατευθυντήριες οδηγίες από την Ευρωπαϊκή Επιτροπή σχετικά με την ανάπτυξη στρατηγικών για την προσαρμογή στην κλιματική αλλαγή *(«An EU Strategyonadaptationtoclimatechange», EuropeanCommission», Brussels, 16.4.2013).*

Σύμφωνα με τα προαναφερθέντα, απαιτείται η εκτίμηση των κλιματικών μεταβολών στην Ελλάδα μέχρι το 2100, η εκτίμηση των άμεσων και μελλοντικών περιβαλλοντικών, οικονομικών και κοινωνικών επιπτώσεων της κλιματικής αλλαγής σε όλους τους τομείς στη χώρα μας και η αξιολόγηση (από περιβαλλοντική, αλλά και κοινωνικοοικονομική άποψη) των πιθανών δράσεων προσαρμογής στους τομείς αυτούς, προκειμένου να συγκροτηθεί μια ολοκληρωμένη εθνική στρατηγική για την προσαρμογή στην κλιματική αλλαγή.

Ο στόχος της εθνικής αυτής στρατηγικής είναι η συμβολή στην ενίσχυση της ανθεκτικότητας της χώρας στην κλιματική αλλαγή σε όλες τις τομεακές πολιτικές. Αυτό σημαίνει αύξηση της ετοιμότητας και της ικανότητας αντιμετώπισης των επιπτώσεων τόσο σε τοπικό, περιφερειακό και εθνικό επίπεδο, όσο και σε επίπεδο Ευρωπαϊκής Ένωσης.

Στο πλαίσιο αυτό, στις 29 Δεκεμβρίου 2014 υπεγράφη Μνημόνιο Συνεργασίας, με σκοπό την εκπόνηση της Εθνικής Στρατηγικής για την αντιμετώπιση των επιπτώσεων της Κλιματικής Αλλαγής σε επίπεδο χώρας, με συγκεκριμένες δράσεις προσαρμογής σε όλους τους τομείς, και με την αξιοποίηση της εμπειρίας της Τράπεζας της Ελλάδος και της διεπιστημονικής Επιτροπής Μελέτης Επιπτώσεων Κλιματικής Αλλαγής (ΕΜΕΚΑ), την οποία αυτή στηρίζει.

Η συνεργασία, εκτός από την υλοποίηση του έργουτης Εθνικής Στρατηγικής, αφορά στη δημιουργία μηχανισμού παρακολούθησης της εφαρμογής της, την ενσωμάτωση πολιτικών προσαρμογής σε όλους τους τομείς, την υποστήριξη της διεθνούς παρουσίας της χώρας στα θέματα αυτά και την προώθηση της ευαισθητοποίησης και ενημέρωσης του κοινού για τις επιπτώσεις από την Κλιματική Αλλαγή.

Το έργο αυτό αναμένεται να ολοκληρωθεί έως το τέλος Σεπτεμβρίου, να τεθεί σε διαβούλευση και να εγκριθεί μέχρι το τέλος 2015.

**9.2Λοιπές εκκρεμότητες**

1. Κύρωση της Τροποποίησης της Ντόχα. Η κύρωση της Τροποποίησης της Ντόχα (DohaAmendment) αποτελεί διεθνή υποχρέωση της χώρας μας, με προθεσμία τις 30/9/2015 (το θέμα χειρίζεται η Δ/νση Διεθνών και Ευρωπ. Δραστηριοτήτων).Το θέμα εκκρεμεί στη Βουλή από 25-7-2015 (μαζί με την κύρωση άλλων 28 διεθνών συμβάσεων αρμοδιότητας άλλων Υπουργείων).

2. Υπογραφή συμβάσεων -μέσω τεχνικής βοήθειας ΕΠΠΕΡΑΑ- για δύο (2) έργα υποστήριξηςτουτ.ΥΠΑΠΕΝ σε συγκεκριμένες διεθνείς και Κοινοτικές υποχρεώσεις. Τα έργα αυτά, 40.000 ευρώ έκαστο, είναι: (1) «Εθνική στρατηγική για Προσαρμογή» με την Ακαδημία Αθηνών και Τράπεζα της Ελλάδος και (2) «Υποστήριξη ΥΠΑΠΕΝ στο Σύστημα Απογραφής Αερίων Θερμοκηπίου» από το ΕΜΠ - Τμήμα Χημικών Μηχανικών.

3. Εκπόνηση έργου Συστήματος Απογραφής Αερίων Θερμοκηπίου σε βάθος 4ετίας. Πρόκειται για την διακήρυξη υπ’αριθμ. 1/2015 του έργου «Συστήματος Απογραφής Αερίων Θερμοκηπίου σε βάθος 4ετίας » (2016-2019) μέσω του Πράσινου Ταμείου, έργο απαραίτητο για τις εθνικές υποχρεώσεις υποβολής εκθέσεων και τη λειτουργία του συστήματος εμπορίας δικαιωμάτων εκπομπών. Η προθεσμία υποβολής προτάσεων λήγει στις 8-10-2015 και σε πολύ σύντομο χρονικό διάστημα θα πρέπει να γίνει η αξιολόγηση των προσφορών, η κατακύρωση και η υπογραφή των σχετικών συμβάσεων.

**10. Θέματα φύσης, βιοποικιλότητας και προστατευόμενων περιοχών**

Το θέμα των προστατευόμενων περιοχών του οικολογικού δικτύου Natura 2000, που ξεπερνούν σε έκταση το 33% της Ελληνικής επικράτειας (χερσαίες και θαλάσσιες εκτάσεις), αποτελεί **πρόκληση** (α) για το μέλλον της προστασίας και διαχείρισης του φυσικού περιβάλλοντος της πατρίδας μας, β) για τη λειτουργία τους ως **μιας κρίσιμης συνιστώσαςτου παραγωγικού μας μοντέλου**το οποίο να υλοποιεί ταυτόχρονα τις δύο απαιτήσεις της βιώσιμης ανάπτυξης: (α) τη σύνδεση με τον πρωτογενή και το δευτερογενή τομέα και (β) την ενσωμάτωση των περιβαλλοντικών απαιτήσεων στις επιχειρηματικές δράσεις που λαμβάνουν χώρα εντός κάθε προστατευόμενης περιοχής.

Ένα από τα βασικά ζητήματα στα οποία θα πρέπει να δοθεί προτεραιότητα αφορά τη θέσπιση ενός Εθνικού Συστήματος Διοίκησης και Διαχείρισης των Προστατευόμενων Περιοχών. Σημειώνεται ότι η πολιτική ηγεσία του τ.ΥΠΕΚΑ, τον Απρίλιο του 2014, ανέλαβε την πρωτοβουλία και ξεκίνησε ένα **συμμετοχικό διάλογο για το εθνικό σύστημα προστατευόμενων περιοχών,** μέσα από ουσιαστική διαβούλευση, ανταλλαγή απόψεων όλων των εμπλεκόμενων υπηρεσιών και φορέων σε 4 θεματικές ενότητες: (1). Αρχιτεκτονική δομή του Εθνικού Συστήματος Προστατευόμενων Περιοχών, (2). Οικονομική Βιωσιμότητα – Πηγές Χρηματοδότησης, (3). Εργαλεία παρακολούθησης και διαχείρισης στις Προστατευόμενες Περιοχές, (4). Σύγκλιση Συστημάτων Φύλαξης, Εποπτείας, Προστασίας και Διαχείρισης. Παρά το ότι ο διάλογος αυτός ολοκληρώθηκε εντός 6 μηνών (Νοέμβριος 2014) **και κάθε μία από τις θεματικές ομάδες κατέληξε σε ένα ομόφωνο πόρισμα (Σχετ.39),** κανένα από αυτά δεν υλοποιήθηκε. Αντίθετα, με απόφαση του τ.ΥΠΑΠΕΝ,συγκροτήθηκε στις 21.7.2015 Επιτροπή, προκειμένου να καταρτίσει νομοσχέδιο για το Εθνικό Σύστημα Διοίκησης και Διαχείρισης Προστατευόμενων Περιοχών και φυσικού περιβάλλοντος (Σχετ.40).

Ένα πολύ σημαντικό ζήτημα αφορά στους **Φορείς Διαχείρισης.** Με βάση τον Ν.4319/2013, όπως ισχύει, οι Φορείς Διαχείρισης θα πρέπει να συγχωνευθούν και άλλοι να καταργηθούν από **1/1/2016**. Ωστόσο, καθώς ο τρόπος συγχώνευσης που θεσπίζεται με τον ανωτέρω νόμο δε θεωρείται ενδεδειγμένος, **είναι απαραίτητη η άμεση λύση του προβλήματος.** Παρά το γεγονός ότι το άρθρο 8 του ν. 4109/2013 (23/01/2014) που προέβλεπε την κατάργηση και συγχώνευση φορέων διαχείρισης από το Ιανουάριο του 2014 τροποποιήθηκε και ορίστηκε μεταβατικό διάστημα λειτουργίας των καταργούμενων και συγχωνευόμενων φορέων μέχρι 31.12.2015,δεν έχει προχωρήσει καμιά ουσιαστική πράξη για τους 380 εργαζόμενους στους Φορείς Διαχείρισης.Με σεβασμό στις υπηρεσίες που προσέφεραν και προσφέρουν όλα αυτά τα χρόνια (15 χρόνια από την ίδρυση του πρώτου Φορέα Διαχείρισης), και λαμβάνοντας υπόψη τα δεδομένα της οικονομικής βιωσιμότητας του Συστήματος,**θαπρέπει να καταβληθεί προσπάθεια στην ακόλουθη κατεύθυνση**:

* καθιέρωση ειδικού πόρου για τις προστατευόμενες περιοχές και τη βιοποικιλότητα από το Υπουργείο Οικονομικών, ο οποίος κατά την απόδοσή του σχετίζεται με το πράσινο Ταμείο,
* εξασφάλιση ενός ποσού για το μεταβατικό διάστημα από τον κρατικό προϋπολογισμό και από το Πράσινο Ταμείο, μέσα από κατηγοριοποίηση και ταξινόμηση των πόρων (η διάθεση ποσού μπορεί να γίνει από τους ήδη υφιστάμενους πόρους) μέχρι να θεσμοθετηθεί και να αρχίσει να αποδίδει ένας σταθερός χρηματοδοτικός πόρος,
* χρήση όλων των δυνατοτήτων (ανταποδοτικά τέλη, ΣΕΣ 2014-2020 ως και συμπληρωματικές πηγές χρηματοδότησης των Φορέων Διαχείρισης).

Παράλληλα με τη συνολικότερη προσέγγιση του θέματος, αυτό που επείγει άμεσαείναι η **λειτουργία των Διοικητικών Συμβουλίων των Φορέων,** τα περισσότερα από τους οποίους δεν συνεδριάζουν, με αποτέλεσμα να αντιμετωπίζουν σοβαρά λειτουργικά και διαχειριστικάπροβλήματα. Στο πλαίσιο αυτό, κατόπιν εντολής μου, ζήτησα να καταγραφεί για πρώτη φορά, καθότι δεν υπήρχε μέχρι τώρα, σε πίνακα, το καθεστώς λειτουργίας κάθε Φορέα, τον οποίο και παραδίδω(Σχετ.41).

Από την ανάγνωση του πίνακα προέκυψε ότι η θητεία των Δ.Σ. έχει ήδη λήξει στους περισσότερους Φορείς, χωρίς, ωστόσο,η πολιτική ηγεσία να έχει επιληφθεί για τη συνολική ανανέωση της θητείας των προηγούμενων διοικήσεων μέσα από μία αξιολόγηση των πεπραγμένων τους. Οιόποιες αποσπασματικές αντικαταστάσεις μελώνκαι αυτές δεν ολοκληρώθηκαν καθώς επέστρεψαν τα σχέδια αποφάσεων από το Εθνικό Τυπογραφείο χωρίς να έχουν δημοσιευθεί.

**10.1Η Εθνική Στρατηγική και το Σχέδιο Δράσης για τη Βιοποικιλότητα.**

Τον Σεπτέμβριο του 2014 ολοκληρώθηκε η θεσμοθέτηση της Εθνικής Στρατηγικής και του Σχεδίου Δράσης για τη Βιοποικιλότητα, 15 χρόνια μετά την πρώτη προσπάθεια και με την Ελλάδα να είναι η τελευταία χώρα της Ε.Ε. χωρίς Εθνική Στρατηγική.Θα πρέπει να δοθεί άμεση προτεραιότητα στην εφαρμογή δράσεων που δεν αποτελούν μόνον ευρωπαϊκές υποχρεώσεις, αλλάπροσφέρουν ευκαιρίες για ανάπτυξη και απασχόληση.

**11. Περιβαλλοντική Αδειοδότηση**

Η ολοκλήρωση του θεσμικού πλαισίου για την **Περιβαλλοντική Αδειοδότηση (Ν.4014/2011)**, βελτίωσε κατά τη γνώμη μου, το επενδυτικό τοπίο της χώρας και αναδείχθηκε σε σημαντικό εργαλείο διευκόλυνσης των επενδύσεων.

Κατά την ανάληψη των καθηκόντων μου και μετά από σχετική καταγραφή των Αποφάσεων Εγκρίσεων Περιβαλλοντικών Όρων (ΑΕΠΟ),διαπίστωσα ότι κατά το διάστημα Φεβρουάριος 2015-Αύγουστος 2015 υπεγράφησαν **35** νέες αποφάσεις. Κατά τη θητεία της υπηρεσιακής Κυβέρνησης, **Αύγουστος 2015-Σεπτέμβριος 2015**, προωθήθηκαν 24 εκκρεμείς αποφάσεις που, παλαιότερα, είχαν υποβληθεί στην πολιτική ηγεσία με θετική εισήγηση από τους υπηρεσιακούς παράγοντες.

Στο σημείο αυτό, θα ήθελα να τονίσω τη **σημασία ολοκλήρωσης μιας ακόμη τομής στον τομέα της Περιβαλλοντικής Αδειοδότησης που κατά τη γνώμη μου χρήζει άμεσης αντιμετώπισης**. Πρόκειται για τη μετάβαση των διαδικασιών περιβαλλοντικής αδειοδότησης σε πλήρως ψηφιακό περιβάλλον. Με τη λειτουργία του Ηλεκτρονικού Περιβαλλοντικού Μητρώου (ΗΠΜ), το οποίο πιλοτικά είχε ξεκινήσει πριν έναν χρόνο, χωρίς, ωστόσο, να προχωρήσουν οι απαιτούμενες προϋποθέσεις για την πλήρη επιχειρησιακή λειτουργία του, οι επιχειρηματίες και οι επενδυτές θα μπορούν να παρακολουθούν ηλεκτρονικά την συνολική πορεία αξιολόγησης της μελέτης, περιορίζοντας σημαντικά φαινόμενα διαφθοράς.(Σχετ.42)

**12. Περιβαλλοντικοί έλεγχοι**

Για το πολύ εξειδικευμένο αντικείμενο των περιβαλλοντικών ελέγχων σε πεδία όπως ατμοσφαιρική ρύπανση, η ρύπανση εδάφους/υπεδάφους, η ρύπανση υδάτων κ.ο.κ., θα μπορούσε να προκηρυχθεί ένας εξειδικευμένος σύμβουλος περιβαλλοντικού ποιοτικού ελέγχου με τον διακριβωμένο εξοπλισμό που απαιτείται, ώστε να υποβοηθά την πολιτεία σεό,τι οφείλει να ελέγχει, κατά το πρότυπο του ΕΣΠΕΛ (Ειδικός Σύμβουλος Ποιοτικού Ελέγχουο οποίος δημιουργήθηκε για τις κακοτεχνίες στα συγχρηματοδοτούμενα δημόσια έργα).

Παράλληλα, θα μπορούσαννα αποκτηθούν κινητές βαθμονομημένες μονάδες περιβαλλοντικών ελέγχων και για τη λειτουργία τους να συσταθεί σχετική υπηρεσία τύπου ΚΕΔΑΚ (έλεγχος διακίνησης και αποθήκευσης καυσίμων).

Συνοπτικά το ΣΕΣ 2014-2020 μπορεί να χρηματοδοτήσει τη δημιουργία αποτελεσματικών μηχανισμών που να επικουρούν το δημόσιο στην άσκηση των καθηκόντων του.

**13. Διεθνείς Υποχρεώσεις**

Σχετικά με τις **διεθνείς υποχρεώσεις** της χώρας, υπάρχουν δύο σημαντικές Υπουργικές Σύνοδοι:

**13.1Διάσκεψη των Ηνωμένων Εθνών UNFCCC, COP-21 στο Παρίσι, 30 Nοε-11 Δεκ. 2015**

Όπως προανέφερα, στις αρχές Δεκεμβρίου 2015 θα συνέλθουν στο Παρίσισε μια κρίσιμη διάσκεψη, αντιπροσωπείες όλων των χωρών του ΟΗΕ - περίπου 195, μεταξύ των οποίων και η Ελληνική - που αποτελούν μέλη της Σύμβασης των Ηνωμένων Εθνών για την Κλιματική Αλλαγή (UnitedNationsFrameworkConventionforClimateChange – UNFCCC).

Η κρισιμότητα της διάσκεψης COP-21 (21stConferenceofParties, 21ης Διάσκεψης των Μελών) έγκειται στο γεγονός ότι πλέον το Πρωτόκολλο του Κιότο περατώθηκε το 2012 και συνεπώς χρειάζεται τα Μέλη να συμφωνήσουν ώστε να υιοθετηθεί μια νέα παγκόσμια συμφωνία για το κλίμα που θα τεθεί σε ισχύ το 2020.

Η Ελλάδα μαζί με τα υπόλοιπα Κράτη – Μέλη της Ε.Ε. έχει θέσει ως όραμά της για τη νέα συμφωνία, τον στόχο να περιορίσει την αύξηση της παγκόσμιας μέσης θερμοκρασίας της επιφάνειας κάτω από τους 2°C -σε σύγκριση με την προβιομηχανική εποχή- προκειμένου να αποφευχθούν οι πλέον επικίνδυνες επιπτώσεις της κλιματικής αλλαγής. Ήδη από τον Οκτώβριο του 2014, οι ηγέτες της Ε.Ε. συμφώνησαν, μεταξύ άλλων, σε ένα συγκεκριμένο εγχώριο στόχο μείωσης των αερίων του θερμοκηπίου έως το 2030 κατά τουλάχιστον 40% σε σχέση με τις εκπομπές του 1990. Ο στόχος αυτός αποτελεί τη συμβολή της ΕΕ με τη νέα συμφωνία για την αλλαγή του κλίματος.

Η Ελλάδα επιδιώκει μια δίκαιη, διαφανή και νομικά δεσμευτική συμφωνία με όλα τα συμβαλλόμενα μέρη, με βάση τις εξελισσόμενες παγκόσμιες οικονομικές και γεωπολιτικές συνθήκες. Συλλογικά, οι δεσμεύσεις αυτές - που βασίζονται σε επιστημονικά στοιχεία - θα πρέπει να θέσουν τον πλανήτη σε σωστό δρόμο για τη μείωση των παγκόσμιων εκπομπών κατά τουλάχιστον 60% κάτω από τα επίπεδα του 2010 μέχρι το 2050.

Αυτό που επείγει είναι η προετοιμασία για τη συμμετοχή στη Διάσκεψη. Ως εκ τούτου, θα πρέπει να ληφθεί άμεσα απόφαση συγκρότησης της ελληνικής αντιπροσωπείας, προκειμένου να ξεκινήσουν οι διαδικασίες διαπιστεύσεων.

**13.2Διοργάνωση Υπουργικής Συνάντησης στην Αθήνα τον Φεβρουάριο 2016 του UNEP-MAP.**

Το UNEP-MAP λειτουργεί ως Γραμματεία της Διεθνούς Σύμβασης της Βαρκελώνης για την Προστασία του θαλασσίου περιβάλλοντος και της παράκτιας περιοχής της Μεσογείου, με σκοπό το συντονισμό των δράσεων και τη λήψη κατάλληλων μέτρων για την πρόληψη, καταπολέμηση και εξάλειψη της ρύπανσης στη Μεσόγειο. Με απόφαση της πολιτικής ηγεσίας το Δεκέμβριο 2013, το Υπουργείο δέχθηκε να φιλοξενήσει στην Αθήνα την επόμενη Σύνοδο των Συμβαλλομένων Μερών της Σύμβασης της Βαρκελώνης (COP 19), η οποία προγραμματίζεται να διεξαχθεί την περίοδο 9-12/2/2016. Λόγω των ιδιαίτερων οικονομικών συνθηκών της χώρας και του υψηλού κόστους διεξαγωγής της διοργάνωσης, αναζητείτο χορηγός. Προς τούτο απέστειλα σχετική επιστολή(Σχετ.43) και αισιοδοξώ ότι το αίτημα θα γίνει αποδεκτό.

Επιπρόσθετα, για τη φιλοξενία της Συντονιστικής Μονάδας του UNEP/MAPστην Ελλάδα καταβάλλεται ετήσια εισφορά που ανέρχεται στα 400.000$. Το 2014 αποφασίσθηκε η καταβολή της εισφοράς αυτής σε δόσεις. Οι δόσεις όμως δεν καταβλήθηκαν στο σύνολό τους, λόγω καθυστερήσεων και χρονοβόρας διαδικασίας του δημόσιου λογιστικού συστήματος για κάθε δόση. Εκκρεμεί η καταβολή ύψους 90.000$, το οποίο πρέπει να καταβληθεί εντός του 2015. Με επιστολή μου προς τον Αναπληρωτή Υπουργό Οικονομικών (Σχετ.44) ζήτησα τη διευθέτηση του θέματος αναφορικά με την πληρωμή.

**14. Διάφορα**

**14.1 Πυρκαγιές Υμηττού**

Μετά από την 17/7/2015 καταστροφική πυρκαγιά στον Υμηττό (σε έκταση περίπου 7500 στρεμμάτων) και λαμβάνοντας υπόψη τις έκτακτες λόγω πλημμυρικών φαινομένων ανάγκες, εκχωρήσαμε στον Σύνδεσμο Προστασίας και Ανάπτυξης Υμηττού (ΣΠΑΥ) την αρμοδιότητα για εργασίες κορμοδεμάτων –κλαδοδεμάτων κλπ, σύμφωνα με τις εγκεκριμένες προδιαγραφές από την Διεύθυνση Αναδάσωσης της Αποκεντρωμένης Διοίκησης. Το κόστος θα βαρύνει αποκλειστικά το ΣΠΑΥ.

Ουδεμία νομική δέσμευση θα αναληφθεί πριν την υπογραφή της σχετικής Προγραμματικής Σύμβασης. Παράλληλα, εγκρίναμε τη διάθεση πίστωσης 150.000 από το Πράσινο Ταμείο στον ΣΠΑΥ μετά την ολοκλήρωση των ανωτέρω εργασιών για δεντροφυτεύσεις μετά από μελέτη που θα εγκριθεί αρμοδίως. Η δράση θα τελεί υπό την εποπτεία της Δ/νσης Αναδάσωσης. Ο ΣΠΑΥ θα υποβάλλει μετά το πέρας των εργασιών ειδικό απολογισμό εργασιών στους συναρμόδιους φορείς (ΥΠΕΠΑΝ, Πράσινο Ταμείο, Διεύθυνση Αναδάσωσης).Προς τούτο θα εκδοθεί και κανονιστική πράξη.

**14.2Ρυθμιστικά Σχέδια**

Σύμφωνα με τον Ν 4250/14 Αρθρο 12 παρ. 3 από τις 30-6-2014 καταργήθηκαν ο ΟΡΣΑ (Οργανισμός Ρυθμιστικού Σχεδίου και Προστασίας Περιβάλλοντος της ευρύτερης περιοχής της Αθήνας) και ο ΟΡΘΕ (Οργανισμός Ρυθμιστικού Σχεδίου και Προστασίας Περιβάλλοντος της ευρύτερης περιοχής της Θεσσαλονίκης) και με το άρθρο 4α μεταφέρονται στο Τμήμα Μητροπολιτικού Αθήνας-Αττικης και στο Τμήμα Μητροπολιτικού Σχεδιασμού Θεσσαλονίκης αντίστοιχα, που συστήνονται στη Διεύθυνση Χωροταξίας της ΓΓΧΑΠ του Υπουργείου. Στο πλαίσιο αυτό, εκκρεμεί βάσει του Αρ. 12 παρ. η έκδοσηΥπουργικής Απόφασης για τη σύσταση επταμελούς Συμβουλίου Μητροπολιτικού Σχεδιασμού (υπό τον Υπουργό).

**14.3 Σώμα Επιθεωρητών Περιβάλλοντος**

Το Σώμα Επιθεωρητών είναι ιδιαίτερης σημασίας όργανο για το Υπουργείο. Αν και η υπηρεσία χρήζει ενίσχυσης με στελεχιακό δυναμικό, το έργο της είναι πολύ σοβαρό δεδομένου ότι βεβαιώνει περιβαλλοντικές παραβάσεις σε όλη την επικράτεια. Αυτή τη στιγμή, εκκρεμεί σειρά από βεβαιώσεις παραβάσεων, οι οποίες θα μετασχηματιστούν σε αποφάσεις επιβολής προστίμων.

1. «Συνταξιοδοτικές διατάξεις – Κύρωση του Σχεδίου Σύμβασης Οικονομικής Ενίσχυσης από τον Ευρωπαϊκό Μηχανισμό Σταθερότητας και ρυθμίσεις για την υλοποίηση της συμφωνίας Χρηματοδότησης» (Μνημόνιο ΙΙΙ). [↑](#footnote-ref-2)
2. Το έργο σχεδιάστηκε και προκηρύχθηκε το 2014 και συμβασιοποιήθηκε μετά την ολοκλήρωση διαδικασιών ανοιχτού διαγωνισμού. [↑](#footnote-ref-3)
3. Η τιμολογιακή πολιτική διαμορφώνεται βάσει: α) γενικών κανόνων κοστολόγησης - τιμολόγησης των υπηρεσιών ύδατος και β) των διαδικασιών, της μεθόδου και των επίπεδων ανάκτησης του κόστους των υπηρεσιών ύδατος σε εφαρμογή του αρ. 9 της Οδηγίας 2000/60/ΕΚ. [↑](#footnote-ref-4)
4. «Επιπλέον, έως τον Φεβρουάριο του 2016 οι αρχές θα εγκρίνουν το νομικό πλαίσιο για κτηματολογικά γραφεία σε εθνική κλίμακα με βάση το επιχειρηματικό σχέδιο, την εμπειρία των δύο πιλοτικών γραφείων και την πρόσφατη τεχνική βοήθεια και συμβουλές (βασικό παραδοτέο)» [↑](#footnote-ref-5)
5. ΑΠ 14/2015/07-09-2015 [↑](#footnote-ref-6)
6. Διεύθυνση Προστασίας Βιοποικιλότητας, Εδάφους και Διαχείρισης Αποβλήτων [↑](#footnote-ref-7)
7. 37858/3614/08-09-2015 [↑](#footnote-ref-8)
8. Άρθρο 12 του Ν. 1650/1986, όπως τροποποιήθηκε με το άρθρο 33 του Ν. 3164/2003 «Μητρώα των Μελετητών, ανάθεση και εκπόνηση μελετών και συναφών υπηρεσιών και άλλες διατάξεις» [↑](#footnote-ref-9)
9. «Τα βασικά σημεία του ΕΣΔΑ 2003, η εκπόνηση του οποίου βασίστηκε στην Οδηγία 75/442/ΕΚ όπως είχε τροποποιηθεί και ίσχυε τότε, και στην Οδηγία 99/31/ΕΚ για την Υγειονομική Ταφή των Αποβλήτων, παρουσιάζονται κατωτέρω: Ειδικότερα για τα Αστικά Στερεά Απόβλητα (ΑΣΑ): Οι διαχρονικοί στόχοι που τίθεντο για την διαχείριση των ΑΣΑ σε επίπεδο Χώρας είχαν ως ακολούθως: (1) πρόληψη ή μείωση της παραγωγής των αστικών αποβλήτων, (2) επέκταση και εκσυγχρονισμός του δικτύου συλλογής και μεταφοράς των αστικών αποβλήτων με στόχο μέχρι το 2008 το δίκτυο συλλογής και μεταφοράς των αστικών αποβλήτων να καλύπτει το σύνολο της χώρας και (3) αξιοποίηση των διαφόρων υλικών που περιέχονται στα αστικά απόβλητα και ανάκτηση ενέργειας απ’ αυτά με στόχο την επίτευξη του υψηλότερου δυνατού ποσοστού αξιοποίησης των παραγόμενων αστικών αποβλήτων έτσι ώστε να εξοικονομηθούν πόροι και ενέργεια και να μειωθεί το ποσοστό τελικής διάθεσης. Στις περιπτώσεις που η δημιουργία αποβλήτων δεν αποφεύγεται, και η επαναχρησιμοποίησή τους δεν καθίσταται εφικτή, θα πρέπει αυτά να υποβάλλονται σε διαδικασίες ανακύκλωσης ή/και ανάκτησης υλικών και ενέργειας, όπου αυτό είναι περιβαλλοντικά αποδεκτό και οικονομικά εφικτό». [↑](#footnote-ref-10)
10. 50910/2727/16.12.2003 ΚΥΑ των Υπουργών Οικονομίας και Οικονομικών, Εσωτερικών, Δημόσιας Διοίκησης και Αποκέντρωσης, Περιβάλλοντος, Χωροταξίας και Δημοσίων Έργων, Υγείας και Πρόνοιας, Γεωργίας και Εμπορικής Ναυτιλίας «Μέτρα και Όροι για τη Διαχείριση Στερεών Αποβλήτων, Εθνικός και Περιφερειακός Σχεδιασμός Διαχείρισης» (Β΄1909/22.12.2003). [↑](#footnote-ref-11)
11. «Ποινική προστασία του περιβάλλοντος − Εναρμόνιση με την Οδηγία 2008/99/ΕΚ − Πλαίσιο παραγωγής και διαχείρισης αποβλήτων − Εναρμόνιση με την Οδηγία 2008/98/ΕΚ − Ρύθμιση θεμάτων ΥΠΕΚΑ». [↑](#footnote-ref-12)
12. ΥΑ 123122/12-9-2012 [↑](#footnote-ref-13)
13. 9312/899/2-3-2015 [↑](#footnote-ref-14)
14. Απ ΟΙΚ.Ι288/21.4.2015 [↑](#footnote-ref-15)
15. ΑΠ 2519/15.5.2013 και ΑΠ 1332/1.4.2014 [↑](#footnote-ref-16)
16. Α.Π. 2379/15-7-2015 έγγραφο του Αν. ΥΠΑΠΕΝ [↑](#footnote-ref-17)
17. υπ΄αριθμ. 2460/24-7-15 έγγραφο του Αν. ΥΠΑΠΕΝ [↑](#footnote-ref-18)
18. υπ’αριθμ.32867/3313/24-7-2015 έγγραφο του Τμήματος Διαχ. Αστικών, Βιομηχανικών και συναφών Αποβλήτων [↑](#footnote-ref-19)
19. 37858/3614/ο8-09-2015 [↑](#footnote-ref-20)
20. Υπ΄αρ. 14 /07-09-2015 [↑](#footnote-ref-21)
21. Αποτελεί προαπαιτούμενο σύμφωνα με την 2/14226/0021/25.2.2015 εγκύκλιο του Υπουργείου Οικονομικών (ΑΔΑ ΩΜΛ2Η-89Ζ) στην περίπτωση προώθησης κανονιστικής πράξης για τη θεσμοθέτηση του ΕΣΔΑ. [↑](#footnote-ref-22)
22. ΑΠ 28/2015-10/9/2015 [↑](#footnote-ref-23)
23. (Α). Εφόσον με τις διατάξεις του Ν. 4042/2012 δεν καταργήθηκαν οι διατάξεις του άρθρου 12 του Ν. 1650/1986 αναφορικά με την διαδικασία έγκρισης του ΕΣΔΑ και των ΠΕΣΔΑ με ΚΥΑ (σε συνδυασμό με τις διατάξεις του άρθρου 5 της υπ΄ αριθ. Η.Π. 50910/2727/16.12.2003 ΚΥΑ, παρ. 3 εδάφιο γ’) ερωτάται εάν: (α) δεσμεύεται η Διοίκηση από την διαδικασία που προβλέπεται από τις ανωτέρω διατάξεις για την έγκριση του νέου ΕΣΔΑ με Κοινή Υπουργική Απόφαση, (β) το αναθεωρημένο ΕΣΔΑ έχει τεθεί σε τυπική σχέση και (γ) είναι νομικά υποστατή η υπ’ αριθ. 258/24.7.2015 πράξη του Γενικού Διευθυντή ΥΠΑΠΕΝ. Σε περίπτωση θετικής απάντησης να σημειωθεί και η σχετική εξουσιοδοτική διάταξη. (Β). Εφόσον με το Ν. 4042/2012 δεν καταργήθηκε η ΚΥΑ 50910/2727/2003 (περί εγκρίσεως ΕΣΔΑ), ενώ περαιτέρω με τις διατάξεις του άρθρου 57 του ιδίου νόμου τροποποιήθηκαν διατάξεις αυτής και με το άρθρο 58 προβλέφθηκε ότι έως την έκδοση των κατ’ εξουσιοδότησή του κανονιστικών πράξεων εξακολουθούν να εφαρμόζονται οι ήδη υφιστάμενες, ερωτάται εάν: η ως άνω ΚΥΑ εξακολουθεί σήμερα να είναι σε ισχύ. [↑](#footnote-ref-24)
24. Δεδομένης της υποχρέωσης εκπόνησης ΣΜΠΕ (για σχέδια και προγράμματα που ενδέχεται να έχουν σημαντικές επιπτώσεις στο περιβάλλον), όπως προκύπτει από την αδιάστικτη διατύπωση του άρθρου 3, παρ. 2α της της Οδηγίας 2001/42/ΕΚ, η οποία ενσωματώθηκε στην ελληνική έννομη τάξη με την ΚΥΑ ΥΠΕΧΩΔΕ/ΕΥΠΕ/οικ. 107017/28.8.06 (Β΄ 1225) (βλ. και σχετική επισήμανση της Επιστημονικής Υπηρεσίας της Βουλής, στην έκθεση που συνοδεύει το σχέδιο του νόμου 4042/2012) ερωτάται εάν υφίσταται και προηγείται υποχρέωση εκπόνησης ΣΜΠΕ για τον αναθεωρημένο ΕΣΔΑ. [↑](#footnote-ref-25)
25. Εάν, ενόψει των ανωτέρω, το αναθεωρημένο ΕΣΔΑ δεν έχει τεθεί σε ισχύ αλλά εξακολουθεί να ισχύει το ΕΣΔΑ που εγκρίθηκε με την ΚΥΑ 50910/2727/2003, ερωτάται: με ποιό τρόπο διασφαλίζονται οι απαιτήσεις της εθνικής και ενωσιακής νομοθεσίας (Οδηγία 2008/98/ΕΚ, Ν. 4042/2012) και αφετέρου, οι χρηματοδοτήσεις της Ε.Ε. λόγω αιρεσιμοτήτων [↑](#footnote-ref-26)
26. Το ΕΣΔΑ που αποτελεί κριτήριο της αιρεσιμότητας υπ’ αριθ. 6.2 αλλά και «αυτοδέσμευση», έχει ενσωματωθεί στα Επιχειρησιακά Προγράμματα, ως εξής: *«Έως την υιοθέτηση του ΕΣΔΑ δεν θα προκηρυχθούν σχετικές δράσεις. Κάθε εξαίρεση από τον κανόνα αυτόν συμπεριλαμβανομένων και των εμπροσθοβαρών έργων, μπορεί αν γίνει αποδεκτή μόνο μετά από γραπτή έγκριση των υπηρεσιών της Ευρωπαϊκής Επιτροπής».* Η εν λόγω αιρεσιμότητα ελέγχεται με μια σειρά κριτηρίων επίτευξης, μεταξύ άλλων και με το κριτήριο 6.2.2.: «*Να υπάρχει ένα ή περισσότερα σχέδια διαχείρισης αποβλήτων σύμφωνα με τις απαιτήσεις του Άρθρου 28 της Οδηγίας 2008/98/EΚ».*  [↑](#footnote-ref-27)
27. Το Ελεγκτικό Συνέδριο, στο εν λόγω έγγραφο αναφέρει ότι ο έλεγχος αυτός διενεργείται με γνώμονα την προάσπιση του ελεύθερου ανταγωνισμού, τη διαφάνεια των διαδικασιών, τη διασφάλιση του δημοσίου συμφέροντος και την προστασία του περιβάλλοντος καθώς και την τήρηση των αρχών της ίσης μεταχείρισης, της αναλογικότητας, της αμοιβαίας αναγνώρισης και της προστασίας των δικαιωμάτων των ιδιωτών. [↑](#footnote-ref-28)
28. Κατά το Ελεγκτικό Συνέδριο, τo αναθεωρημένο ΕΣΔΑ «από την αρχή του διακηρύττει την «κατοχύρωση του δημοσίου χαρακτήρα της διαχείρισης στερεών αποβλήτων με στόχο την προστασία της δημόσιας υγείας και του περιβάλλοντος…». Περαιτέρω, σύμφωνα με το ίδιο έγγραφο του Ε.Σ., οι γενικοί στόχοι του νέου ΕΣΔΑ είναι, μεταξύ άλλων, οι εξής: Σταθεροποίηση της παραγωγής αποβλήτων στα επίπεδα του 2011, με φθίνουσα τάση, Προτεραιότητα στη διαλογή αποβλήτων υλικών στην πηγή, με σκοπό στη συνέχεια να οδηγηθούν σε – αποκεντρωμένες – υποδομές διαχείρισης, έναντι της διαχείρισής τους σε εγκαταστάσεις επεξεργασίας συμμείκτων ΑΣΑ, Μείωση στο ελάχιστο δυνατό της συνολικής ποσότητας ανακτήσιμων αποβλήτων που διατίθενται για υγειονομική ταφή, Ριζικός ανασχεδιασμός του υφιστάμενου σχεδιασμού υποδομών διαχείρισης με στόχο τη ριζική αναβάθμιση της ανακύκλωσης και ανάκτησης με χωριστή συλλογή έως το 2020, Αναθεώρηση των ΠΕΣΔΑ με γνώμονα το παρόν ΕΣΔΑ έως τον Σεπτέμβριο του 2015 (Βασικά χαρακτηριστικά τους το μοντέλο αποκεντρωμένης διαχείρισης των αποβλήτων, με κεντρικό άξονα την πρόληψη – επαναχρησιμοποίηση, αλλά και την οικονομική ανάπτυξη της Τοπικής Αυτοδιοίκησης με ίδιους πόρους, από την ανακύκλωση, σε άμεση συνεργασία με τους δημότες – ανακυκλωτές), Εκπόνηση και εφαρμογή τοπικών σχεδίων αποκεντρωμένης διαχείρισης από όλους τους Δήμους, το αργότερο έως τις 15 Σεπτεμβρίου του 2015, Εξάλειψη της ανεξέλεγκτης διάθεσης αστικών αποβλήτων εντός του 2015 και λοιπών αποβλήτων έως το 2018 και Αποκατάσταση των κυριότερων ρυπασμένων χώρων διάθεσης αποβλήτων έως το 2020. [↑](#footnote-ref-29)
29. Διεύθυνση Περιβαλλοντικού Σχεδιασμού, τμήμα Διαχείρισης Στερεών Αποβλήτων [↑](#footnote-ref-30)
30. ΑΠ 36443/3551 [↑](#footnote-ref-31)
31. Η τροποποίηση που δεν μεταβάλλει τη χωροθέτηση του έργου αφορά κατά κύριο λόγο σε:α) μικρή μείωση της δυναμικότητας του έργου ως προς τα σύμμεικτα απορρίμματα αστικού τύπου, από 110.000 tn/yr σε 105.000 tn/yr και β) μείωση της δυναμικότητας επεξεργασίας προδιαλεγμένων οργανικών αποβλήτων από 40.000 tn/yr σε 8.000 tn/yr και μεταβολή της διεργασίας κομποστοποίησής τους από αναερόβια σε αερόβια ζύμωση. [↑](#footnote-ref-32)
32. Σύμφωνα με την παρ. 2β του άρθρου 1 του ν. 4014/2011, όπως ισχύει κατόπιν της τροποποίησης του με το άρθρο 47 του ν. 4042/2012, επιτρέπεται σε εξαιρετικές περιπτώσεις η εξαίρεση ενός έργου διάθεσης αποβλήτων από τη διαδικασία περιβαλλοντικής αδειοδότησης. [↑](#footnote-ref-33)
33. Η συγκεκριμένη δραστηριότητα περιλαμβάνεται στις «εγκαταστάσεις για τη διάθεση αποβλήτων» του σημείου 11β του Παραρτήματος ΙΙ της Οδηγίας ΕΠΕ, καθότι αφορά σε εργασίες διάθεσης D15 του Παραρτήματος Ι της Οδηγίας 2008/98/ΕΕ για τα απόβλητα (αποθήκευση εν αναμονή υποβολής σε μια από τις εργασίες D1 ως D14). Βάσει της εθνικής νομοθεσίας για την περιβαλλοντική αδειοδότηση, οι εγκαταστάσεις αποθήκευσης σύμμεικτων αστικών στερεών αποβλήτων (εργασίες D13, D14 και D15) με δυναμικότητα μεγαλύτερη ή ίση των 50 t ανά ημέρα κατατάσσονται στην υποκατηγορία Α2 της υ.α. 1958/2012 (ομάδα 4η, α/α 8), όπως τροποποιημένη ισχύει. [↑](#footnote-ref-34)
34. Στο ίδιο πλαίσιο, δηλαδή της αποφυγής απώλειας Κοινοτικών πόρων, πρότεινα να εξεταστεί η μεταφορά δυο ώριμων έργων από άλλα Προγράμματα, σε συνδυασμό με την εξυγίανση των εντάξεων και την τυχόν επικείμενη τελική αναθεώρηση των Προγραμμάτων: (1) της Α’ φάσης της Β’ αναβάθμισης της 3ης δεξαμενής αποθήκευσης LNG από το Πρόγραμμα ΕΠΑΝ στο ΕΠΠΕΡΑΑ {το έργο προβλέπεται να γίνει phasing («έργο-γέφυρα») με ποσό κλεισίματος στην παρούσα περίοδο 38,5 εκατ. Ευρώ (70%) και στην επόμενη περίοδο 16,5 εκατ. Ευρώ (30%), στοιχεία υπό το σενάριο κατανομής μεταξύ των δυο περιόδων χωρίς παράταση} και (2) το έργο του Μετρό της Ανθούπολης, εφόσον εξετασθεί εάν η οριστική απόφαση του Ελεγκτικού Συνεδρίου συνάδει με την προσέγγιση πορίσματος της ΕΔΕΛ {το ποσό που δύναται να καταχωρηθεί στο ΕΠΠΕΡΑΑ 2007-2013 (άξονας 1), ανέρχεται σε περίπου 45 εκατ. Ευρώ}. [↑](#footnote-ref-35)
35. Σε εξέλιξη βρίσκεται η κατασκευή του έργου «Ποδηλατικός άξονας Φαληρικός Όρμος - Κηφισιά και αναπλάσεις σε ελεύθερους χώρους κατά μήκος του - Νότιο Τμήμα». Το υπό κατασκευή έργο, μήκους 5.600 μ, εκτείνεται από την περιοχή του παλαιού Ιπποδρόμου όπου υλοποιείται το εμβληματικό έργο της Εθνικής Βιβλιοθήκης – Λυρικής Σκηνής και από το οποίο η πρόσβαση προς την παραλία είναι εύκολη μέσω της Εσπλανάδας. Διερχόμενο μέσω των Δήμων Μοσχάτου –Ταύρου και Καλλιθέας, αρχικά παράλληλα με την κοίτη του Ιλισού και στη συνέχεια με τις γραμμές του ηλεκτρικού σιδηρόδρομου, καταλήγει στον πεζόδρομο της Ερμού, στο ύψος της Κορεάτικης Αγοράς, στην περιοχή του Θησείου. Η σύμβαση για τη κατασκευή του έργου υπεγράφη την 15-07-2014 και η ολική προθεσμία περαίωσης του έργου ορίστηκε σε δέκα έξι (16 μήνες) από την ημέρα υπογραφής της σύμβασης, δηλαδή την 16-11-2015. Το έργο χρηματοδοτείται από το Ευρωπαϊκό Ταμείο Περιφερειακής Ανάπτυξης και Εθνικών πόρων στα πλαίσια του ΠΕΠ Αττικής 2007-2013 μέσω ΠΔΕ, με κωδικό πράξης MIS 444690 και έχει καταληκτική ημερομηνία πληρωμής την 31-12-2015. Εκκρεμεί η πληρωμή του 4ου λογαριασμού ύψους 277.000 € περίπου από την υποβολή και έγκριση (16/6/15) του. Επειδή έχει παρέλθει το δίμηνο υπεβλήθη πρόσφατα έγγραφη όχληση από τον ανάδοχο για εξόφληση και τόκους υπερημερίας. Η εκτέλεση του έργου έχει διακοπεί, ενώ ήδη έχει ολοκληρωθεί το 80% περίπου του φυσικού αντικειμένου της σύμβασης. [↑](#footnote-ref-36)
36. Στόχος (4): «Υποστήριξη της μετάβασης προς μια οικονομία χαμηλών εκπομπών διοξειδίου του άνθρακα σε όλους τους τομείς», Στόχος (5): «Προώθηση της προσαρμογής στην κλιματική αλλαγή, της πρόληψης και της διαχείρισης κινδύνων» και Στόχος (6): «Διατήρηση και προστασία του περιβάλλοντος και προώθηση της αποδοτικότητας των πόρων (όπου αναφέρονται οι σχετικές με τη διαχείριση των υδατικών πόρων και των απορριμμάτων υποχρεώσεις)». [↑](#footnote-ref-37)
37. Έχουν ολοκληρωθεί και εγκριθεί τα Σχέδια Διαχείρισης Λεκανών Απορροής Ποταμών των 13ων Υδατικών Διαμερισμάτων της χώρας (επί συνόλου 14ων) και ολοκληρώνεται η έγκριση του Σχεδίου Διαχείρισης του Υδατικού Διαμερίσματος Νήσων Αιγαίου, για την έγκριση του οποίου ξεκίνησε, ξανά, η απαιτούμενη συλλογή υπογραφών, λόγω της αλλαγής της κυβέρνησης. (εκδόθηκε στις 01.09.2015 η υπ’ αρ. οικ. 101538/01.09.2015 νέα Πράξη θεώρησης του Σχεδίου). Όσον αφορά στον β’ σχετικό κύκλο, με βάση την Οδηγία 60/2000, υπάρχει χρονοδιάγραμμα ολοκλήρωσης έως το τέλος του 2015. Σημειώνεται ότι, μέχρι σήμερα, έχει καταρτιστεί Προσχέδιο της Προκήρυξης για τον 2οκύκλο και θα διαβιβαστεί στο ΕΠΠΕΡΡΑ για προέγκριση. [↑](#footnote-ref-38)